January 1, 2021 – BengaluruVartha\nഅപകടത്തിൽ ഇരുചക്രവാഹനയാത്രക്കാരൻ മരിച്ചു; കാറോടിച്ച യുവതിക്ക്6മാസം തടവ്.\nബെംഗളൂരു :2016 ഫെബ്രുവരിയിൽ നടന്ന അപകടവുമായി ബന്ധപ്പെട്ട് ഇരുചക്രവാഹനയാത്രക്കാരന്റെ മരണത്തിനിടയാക്കിയ കേസിൽ സ്ത്രീക്ക് മൈസൂരു കോടതി ആറുമാസം തടവും 2,000 രൂപ പിഴയും ശിക്ഷ വിധിച്ചു. എ.ടി.എമ്മിലെ സുരക്ഷാജീവനക്കാരനായ കൃഷ്ണയാണ് മരിച്ചത്. കൊളംബിയ ഏഷ്യ ആശുപത്രി ഭാഗത്തുനിന്ന് ഫൗണ്ടൻ സർക്കിളിലേക്ക് തന്റെ ഇരുചക്രവാഹനത്തിൽ പോവുകയായിരുന്ന കൃഷ്ണയെ പിന്നിൽനിന്നെത്തിയ സ്ത്രീയുടെ കാർ ഇടിക്കുകയായിരുന്നു. ഗുരുതരമായി പരിക്കേറ്റ് ആശുപത്രിയിൽ പ്രവേശിപ്പിക്കപ്പെട്ട കൃഷ്ണ മൂന്നുമാസത്തിനുശേഷമാണ് മരിച്ചത്. ബെംഗളൂരു സ്വദേശിനിയായ ഗിരിജാ സ്വാമിയെയാണ് സിറ്റി നാലാം ചീഫ് ജുഡീഷ്യൽ മജിസ്‌ട്രേറ്റ് കോടതി ശിക്ഷിച്ചത്.\nബെംഗളൂരു: ഇന്ന് സംസ്ഥാന ആരോഗ്യ വകുപ്പ് പുറത്തിറക്കിയ ബുള്ളറ്റിന് പ്രകാരം സംസ്ഥാനത്ത് ഇന്ന് 877 കോവിഡ് കേസുകൾ റിപ്പോർട്ട് ചെയ്തു.1084 പേരെ ഡിസ്ചാര്‍ജ് ചെയ്തു. ടെസ്റ്റ് പോസിറ്റീവിറ്റി 0.74 %. കൂടുതൽ വിവരങ്ങള് താഴെ. കര്‍ണാടക : ഇന്ന് ഡിസ്ചാര്‍ജ് : 1084 ആകെ ഡിസ്ചാര്‍ജ് : 897200 ഇന്നത്തെ കേസുകള് : 877 ആകെ ആക്റ്റീവ് കേസുകള് : 11058 ഇന്ന് കോവിഡ് മരണം :6ആകെ കോവിഡ് മരണം : 12096 ആകെ പോസിറ്റീവ് കേസുകള് : 920373 തീവ്ര പരിചരണ…\nഓരോ ദിവസവും ഓരോ ആഴ്ചകളും മാസങ്ങളും കൊല്ലങ്ങളും ഓർമ്മകളിലേക്കു മറയുകയാണ്. പ്രതീക്ഷകളോടെ തുടങ്ങിയ 2020 അപ്രതീക്ഷിതമായി മഹാമാരിയിൽ മുങ്ങി പ്രതിസന്ധികളെ തരണം ചെയ്തു മുന്നോട്ടു വന്നിരിക്കയാണ്. ഓരോ നന്മക്കും ഓരോ തിന്മ ഉണ്ടാകും എന്ന് പറയുന്നതുപോലെ തന്നെ ഈ കോവിഡ് കാലത്തും വ്യക്തിപരമായി പല ബുദ്ധിമുട്ടുകൾ അനുഭവിച്ചെങ്കിലും മനുഷ്യന് ഒരിക്കലും നിയന്ത്രിക്കാൻ കഴിയാതിരുന്ന പല കാര്യങ്ങളും നിയന്ത്രണതീതമായി എന്ന് വേണം പറയാൻ. ലോകം മൂന്നു മാസത്തോളം നിശ്ചലമായപ്പോ പ്രകൃതി അതിന്റെ ഒരു തിരിച്ചുവരവ് നടത്തിയതായി നമ്മൾ ശ്രദ്ധിച്ചു കാണും. 2020നെ ഭൂമിയുടെയും അന്തരീക്ഷത്തിന്റെയും ഒരു…\nന്യൂഡൽഹി: ഇന്ത്യയില് കോവിഡ് ഷീല്‍ഡ് വാക്‌സിന്റെ അടിയന്തര ഉപയോഗത്തിന് അനുമതി നല്‍കി വിദഗ്ധസമിതി. ഡ്രഗ്‌സ് കണ്‍ട്രോളര് ജനറല് ഓഫ് ഇന്ത്യയുടെ അനുമതി കൂടി ലഭിക്കേണ്ടതുണ്ട്. ഓക്‌സ്ഫഡ് സര്‍വ്വകലാശാലയും സ്ട്രാസെനക്കയും ചേര്‍ന്ന് വികസിപ്പിച്ച് സീറം ഇന്‍സ്റ്റിറ്റ്യൂട്ട് നിര്‍മ്മിച്ചതാണ് കോവിഷീല്‍ഡ് വാക്‌സിന്. മറ്റ് രണ്ട് വാക്‌സിനുകളുടെ അപേക്ഷകളില് പരിശോധന തുടരുകയാണ്. കോവിഷീല്‍ഡ് വാക്‌സീന് 62ശതമാനം മുതല് 90 ശതമാനം വരെ ഫലപ്രാപ്തിയുണ്ടെന്നായിരുന്നു യു.കെ ബ്രസീല് എന്നിവിടങ്ങളിലായി നടന്ന ട്രയല് ഫലം. കോവിഡ് വാക്‌സിന്റെ പരീക്ഷണത്തിനായി നാളെ കേരള മടക്കമുള്ള സംസ്ഥാനങ്ങളിൽ ഡ്രൈ റണ് റിഹേഴ്‌സല് ആരംഭിക്കാനിരിക്കെയാണ് വാക്‌സീന്…\n3 weeksago3weeksago എഡിറ്റോറിയല്\nബെംഗളൂരു : 2016 മുതല് നഗരത്തിലെ മലയാളികള് അറിയേണ്ട വാര്‍ത്തകള് നിങ്ങളുടെ വിരല് തുമ്പില് എത്തിച്ച ബെംഗളൂരു വാര്‍ത്ത കഴിഞ്ഞ വര്‍ഷം പ്രസിദ്ധീകരിച്ച പ്രധാന വാര്‍ത്തകള് ചുവടെ ചേര്‍ക്കുന്നു. കഴിഞ്ഞ ഒരു വര്‍ഷം ഞങ്ങളുടെ വാര്‍ത്തകള് വായിക്കുകയും പ്രചരിപ്പിക്കുകയും ചെയ്ത എല്ലാ വായനക്കാര്‍ക്കും നന്ദി അറിയിക്കാന് ഈ അവസരം ഉപയോഗിക്കുന്നു. ലോക്ക് ഡൌണ് കാലത്ത് നഗരത്തിലെ മലയാളികള്‍ക്ക് ഒരു വഴികാട്ടിയാകാന് ഒരു പരിധി വരെ ഞങ്ങൾക്ക് കഴിഞ്ഞു എന്നതിൽ ഞങ്ങള്‍ക്ക് ചാരിതാർത്ഥ്യമുണ്ട്. ഞങ്ങളുടെ ടീമിലെ രണ്ടുപേര്,പ്രജിത്ത് ,ഷിറാന് ഇബ്രാഹിം എന്നിവര് നഗരത്തില് യാത്ര ക്ലേശം നേരിടുന്നവര്‍ക്ക്…\nബെംഗളൂരു: കർണാടക പൊലീസ് സർവീസിലെ മുതിർന്ന ഉദ്യോഗസ്ഥരെ തസ്തികകൾ മാറ്റി പുതിയ ചുമതലകൾ നൽകി സർക്കാർ ഉത്തരവ് പുറത്തിറങ്ങി. സംസ്ഥാനത്തെ മുതിർന്ന പോലീസ് ഉദ്യോഗസ്ഥർ തമ്മിൽ പ്രവർത്തന സുതാര്യതയിലെ അഭിപ്രായവ്യത്യാസവും തുറന്ന വാക് പോരും മുറുകിയ പശ്ചാത്തലത്തിലാണ് സർക്കാരിന്റെ പുതിയ അഴിച്ചുപണി. അഡീഷണൽ പോലീസ് കമ്മീഷണർ (അഡ്മിനിസ്ട്രേഷൻ വിഭാഗ ആയിരുന്ന ശ്രീ ഹേമന്ത് നിമ്പാക്കറും ജയിൽ -ക്രിമിനൽ വിഭാഗത്തിന്റെ ഇൻസ്പെക്ടർ ജനറലായിരുന്ന ശ്രീമതി രൂപയും തമ്മിൽ ഉയർന്നുവന്ന പരസ്യമായ അഭിപ്രായവ്യത്യാസം വാർത്തകളിൽ ഇടം നേടിയിരുന്നു. ഇപ്പോൾ പുറത്തിറങ്ങിയ ഉത്തരവുപ്രകാരം ശ്രീ നമ്പാൽക്കറിന് ആഭ്യന്തര സുരക്ഷാ…\nന്യൂഡൽഹി: ഇന്ത്യയിൽ അനധികൃതമായി പ്രവർത്തിച്ചിരുന്ന തൽക്ഷണ വായ്പ ആപ്ലിക്കേഷന്റെ ഇന്ത്യയിലെ മേധാവിയും ചൈനീസ് പൗരനും ആയ 27 കാരൻ ഡൽഹി വിമാനത്താവളത്തിൽ വച്ച് ഹൈദരാബാദ് പോലീസിന്റെ പിടിയിലായി. ഡൽഹി വിമാനത്താവളം വഴി രാജ്യം വിടാൻ ശ്രമിക്കുന്നതിനിടയിലാണ് പിടിയിലായത്. ഇതോടുകൂടി ഈ കേസുമായി ബന്ധപ്പെട്ട് പിടിയിലാകുന്ന ചൈനീസ് പൗരന്മാരുടെ എണ്ണം മൂന്നായി. കമ്പനിയുടെ ഇന്ത്യയിലെ പ്രവർത്തനങ്ങളിൽ ഇദ്ദേഹത്തിന്റെ സഹായിയായിരുന്ന കുർണൂൽ സ്വദേശി നാഗരാജു എന്നയാളും പോലീസ് പിടിയിലായിട്ടുണ്ട്. പോലീസ് നടത്തിയ പ്രാഥമിക അന്വേഷണത്തിൽ ഏകദേശം ഒരു കോടി നാല്പതുലക്ഷം ഇടപാടുകളാണ് ഇതുവരെ കമ്പനി നടത്തിയിട്ടുള്ളത് എന്നും…\n3 weeksago3weeksago സതീഷ് തോട്ടശ്ശേരി.\nവിശാലതയിലേക്കു പരന്ന് കിടക്കുന്ന ഏകാന്തതയുടെ തുരുത്തായ യൂക്കാലിപ്റ്റസ് തോട്ടം. ശ്മശാന മൂകത തളം കെട്ടിയ ഇരുട്ട്. കാറ്റടിക്കുമ്പോൾ മരങ്ങളുടെ ഇലമർമരങ്ങൾ ഇടയ്ക്കിടയ്ക്ക് നിശ്ശബ്ദതക്കു ഭംഗം വരുത്തി. അകലങ്ങളിൽ കെട്ടിടങ്ങൾക്കു മേലെ തെളിഞ്ഞ ആകാശ ക്യാൻവാസിൽ നഗരവാസികൾ പുതുവത്സരം ആഘോഷിക്കുന്നതിന്റെ ആകാശവാണങ്ങളും അമിട്ടുകളും കത്തി ഉയരുമ്പോഴുള്ള പ്രകാശവും കാണായി. ജനുവരി രാവിന്റെ കുളിരിലും വിയർത്ത ശരീരവുമായി ആഭിജാത്യം വിളിച്ചറിയിക്കുന്ന മൂന്ന് ചെറുപ്പക്കാർ മൊബൈൽ ടോർച്ചിന്റെ വെള്ളി വെളിച്ചത്തിൽ തീരാറായ കുപ്പിയിൽനിന്നും അവശേഷിച്ച മദ്യം സമമായി പെപ്സിയുടെ കടലാസ് കപ്പിലേക്കൊഴിച്ചു വെള്ളം ചേർത്ത് ഒറ്റവലിക്ക് കാലിയാക്കി. ന്യൂസ് പേപ്പറിൽ പൊതിഞ്ഞ…\nബെംഗളൂരു: ബുധനാഴ്ച രാവിലെ എസ്.ഡി.എം. കോളേജിലെ വോട്ടെണ്ണൽ കേന്ദ്രത്തിന് മുന്നിൽ ഒരുവിഭാഗം ആളുകൾ പാക് അനുകൂല മുദ്രാവാക്യം വിളിച്ചതുമായി ബന്ധപ്പെട്ട്3പേരെ പോലീസ് കസ്റ്റഡിയിലെടുത്തു. ദക്ഷിണ കന്നഡ സ്വദേശികളായ മുഹമ്മദ് ഹർഷാദ് (22),ഇസാക്ക് (28)ദാവൂദ് (36) എന്നിവരാണ് ഇപ്പോൾ പിടിയിലായിരിക്കുന്നത്. വോട്ടെണ്ണൽ ദിനത്തിൽ പാക്ക് അനുകൂല പാക് അനുകൂല മുദ്രാവാക്യം വിളിക്കുന്ന വീഡിയോ സോഷ്യൽ മീഡിയകളിൽ ഷെയർ ചെയ്യപ്പെട്ടിരുന്നു. ഇതിനെ തുടർന്ന് പോലീസ് രാജ്യദ്രോഹക്കുറ്റത്തിന് കേസെടുക്കുകയായിരുന്നു. വീഡിയോ കൃത്രിമമാണോ എന്നറിയാൻ പരിശോധനക്ക് അയച്ചിട്ടുണ്ട് സി.സി.ടി.വി.ദൃശ്യങ്ങൾ പോലീസ് പരിശോധിക്കുന്നുണ്ട്.\nഇനി 30 രൂപക്ക് വിമാനത്താവളത്തിലെത്താം; ഹാൾട്ട് സ്റ്റേഷൻ തയ്യാർ.\nബെംഗളൂരു : നഗരത്തിൽ നിന്നും ദേവനഹള്ളി അന്താരാഷ്ട്ര വിമാനത്താവളത്തിലേക്ക് തിങ്കളാഴ്ച മുതൽ തീവണ്ടിയിൽ യാത്ര ചെയ്യാം. യെലഹങ്കക്കും ദേവനഹള്ളിക്കുമിടയിൽ നിർമ്മിച്ച പുതിയ സ്റ്റേഷൻ തിങ്കളാഴ്ച മുതൽ പ്രവർത്തനം ആരംഭിക്കും. നഗരത്തിൽ നിന്ന് ബംഗാർ പേട്ട് ,കോലാർ എന്നിവിടങ്ങളിലേക്കുള്ള 8 തീവണ്ടികൾക്ക് ഇവിടെ സ്റ്റോപ്പ് ഉണ്ട്. യെലഹങ്ക ,മജസ്റ്റിക് സിറ്റി കെ.എസ്.ആർ. സ്റ്റേഷനുകളിൽ നിന്നായി ദേവനഹള്ളി വരെ പുതിയ6സബർബൻ സർവീസുകൾ കൂടി ആരംഭിക്കും. യെലഹങ്കയിൽ നിന്ന് 10 രൂപയും മജസ്റ്റിക്കിൽ നിന്ന് 30 രൂപയുമാണ് ചാർജ്. സറ്റേഷനിൽ നിന്ന് 3.5 കിലോമീറ്റർ ദൂരത്താണ്…


Thomas Issac fb post | ശബരിമലവിഷയം പരാജയത്തിന്റെ ആക്കം കൂട്ടി; പാർട്ടിയുടെ അടിസ്ഥാന വോട്ടുകളിലും ചോർച്ചയുണ്ടായി; ശബരിമല പ്രക്ഷോഭത്തിലെ വോട്ട് കൊണ്ട് പോയത് കോൺഗ്രസും; ഏറ്റവും വലിയ തിരിച്ചടിയായത് മോദിയെ പ്രതിരോധിക്കാൻ കോൺഗ്രസ് വേണമെന്ന പ്രചാരണവും; ഇടത്പക്ഷത്തിന്റെ തോൽവിക്ക് കാരണം ന്യൂനപക്ഷ ഏകീകരണം മാത്രമല്ലെന്നും തോമസ് ഐസക് - MarunadanMalayali.com\nMay 25, 2019 | 12:18 PM IST | Permalink\nതിരുവനന്തപുരം: തെരഞ്ഞെടുപ്പിൽ ഇടത്പക്ഷത്തിന്റെ തോൽവിക്ക് കാരണം ശബരിമലയുമെന്ന് സമ്മതിച്ച് ധനമന്ത്രി തോമസ് സൈക്. ഹിന്ദുക്കളിൽ നിന്ന് പാർ്ട്ടിക്ക് ലഭിച്ചിരുന്ന വോട്ടുകളിൽ വലിയ ഇടിവുണ്ടായി.ശബരിമല വിഷയവും മോദി വിരുദ്ധ വികാരവുമാണ് കേരളത്തിൽ ഇടതുപക്ഷത്തിനുണ്ടായ പരാജയത്തിന് കാരണമെന്നും അദ്ദേഹം പറയുന്നു്. ഇടതുപക്ഷത്തിന്റെ അടിസ്ഥാന വോട്ടിൽ വൻ ചോർച്ചയുണ്ടായെന്നും ഇടതുപക്ഷത്തെ പിന്താങ്ങിയ എല്ലാവിഭാഗത്തിന്റെയും വോട്ടുകളിൽ കുറവ് സംഭവിച്ചെന്നും അദ്ദേഹം ഫേസ്‌ബുക്ക് പോസ്റ്റിൽ വിശദീകരിക്കുന്നു.\nശബരിമല വിധിയെ ആദ്യം സ്വാഗതം ചെയ്ത കോൺഗ്രസും ബിജെപി.യും രാഷ്ട്രീയനേട്ടത്തിന് ഒരു സുവർണാവസരമായിക്കണ്ടു. ഇടതുപക്ഷത്തെ പിന്താങ്ങിയിരുന്ന ഒരുവിഭാഗം വോട്ടർമാരെ ആഴത്തിൽ തെറ്റിദ്ധരിപ്പിക്കുന്ന തരത്തിൽ വർഗീയപ്രചരണം നടത്താൻ അവർക്ക് കഴിഞ്ഞിട്ടുണ്ട്. അങ്ങനെ തെറ്റിദ്ധരിപ്പിക്കപ്പെട്ട വിഭാഗം ബിജെപി.യിലേക്ക് അല്ല, യു.ഡി.എഫിലേക്കാണ് പോയത്.എൽഡിഎഫിനോടുള്ള വിരോധമോ അകൽച്ചയോ എവിടെയും പ്രകടമായില്ല. അതേസമയം ശക്തമായ മോദി വിരുദ്ധവികാരം ദൃശ്യമായിരുന്നു താനും. എന്നാൽ കേന്ദ്രത്തിൽ ഏറ്റവും വലിയ പാർട്ടിയായി കോൺഗ്രസ് വന്നാലേ ബിജെപിക്ക് ബദൽ സർക്കാർ ഉണ്ടാക്കാൻ കഴിയൂ എന്ന പ്രചാരണത്തെ ഫലപ്രദമായി ചെറുക്കുന്നതിന് എൽഡിഎഫിനു കഴിഞ്ഞില്ല എന്നും അദ്ദേഹം പോസ്റ്റിൽ പറയുന്നു.\nതോമസ് ഐസക്കിന്റെ ഫേസ്‌ബുക്ക് പോസ്റ്റിന്റെ പൂർണ രൂപം\nതിരഞ്ഞെടുപ്പ് ഫലം തികച്ചും അപ്രതീക്ഷിതമായിരുന്നു. കേരളത്തിൽ ഇടതുപക്ഷത്തിനുണ്ടായ പരാജയം ദേശീയ തലത്തിൽ ഇടതുപക്ഷ പ്രസ്ഥാനത്തിന്റെ ഇടപെടൽ ശേഷി ദുർബലപ്പെടുത്തും. വരാൻ പോകുന്ന നിയമസഭാ ഉപതിരഞ്ഞെടുപ്പിൽ ഈ തിരിച്ചടി പരിഹരിക്കപ്പെടുമെന്ന് ഞങ്ങൾക്കുറപ്പുണ്ട്. ഈ തിരഞ്ഞെടുപ്പു ഫലത്തെ വിശകലനം ചെയ്യുമ്പോൾ എത്തിച്ചേരാവുന്ന നിഗമനം,\n2014ൽ എൽഡിഎഫിന് കേരളത്തിൽ 40.11 ശതമാനം വോട്ട് ലഭിച്ചിരുന്നു. 2016ൽ 43.48 ശതമാനമായി ഉയർന്നു. ഇപ്പോൾ പ്രാഥമിക വിലയിരുത്തലിൽ 35.1 ശതമാനമാണ് എൽഡിഎഫിന്റെ വോട്ടുവിഹിതം. ഇടതുപക്ഷത്തിന്റെ അടിസ്ഥാനവോട്ടിൽ ഉണ്ടായിട്ടുള്ള ഗൗരവമായ ചോർച്ചയിലേയ്ക്കാണ് ഈ ഇടിവ് നിസംശയം വിരൽ ചൂണ്ടുന്നത്. ഏതെങ്കിലുമൊരു വിഭാഗത്തിന്റെ ഒരു പ്രത്യേകദിശയിലേയ്ക്കുള്ള ഏകീകരണം കൊണ്ട് മാത്രം വിശദീകരിക്കാനാവുന്ന പ്രതിഭാസമല്ല ഇത്. ഏറ്റക്കുറച്ചിലുകൾ ഉണ്ടെങ്കിലും ഇടതുപക്ഷത്തെ പിന്താങ്ങിയ എല്ലാ വിഭാഗത്തിന്റെയും വോട്ടുകളിൽ കുറവു സംഭവിച്ചിട്ടുണ്ട്. ഇതാണ് വോട്ടിംഗിലെ അസംബ്ലി മണ്ഡലാടിസ്ഥാനത്തിലുള്ള പരിശോധനയിൽ വെളിപ്പെടുന്നത്.\nശബരിമല വിധിയെ ആദ്യം സ്വാഗതം ചെയ്ത കോൺഗ്രസും ബിജെപിയും രാഷ്ട്രീയ നേട്ടത്തിന് ഒരു സുവർണാവസരമായിക്കണ്ട് പ്രക്ഷോഭത്തിലേയ്ക്ക് എടുത്തു ചാടുകയായിരുന്നല്ലോ. ഇടതുപക്ഷത്തെ പിന്താങ്ങിയിരുന്ന ഒരു വിഭാഗം വോട്ടർമാരെ ആഴത്തിൽ തെറ്റിദ്ധരിപ്പിക്കുന്ന തരത്തിൽ വർഗീയപ്രചരണം നടത്താൻ അവർക് കഴിഞ്ഞിട്ടുണ്ട്. അങ്ങനെ തെറ്റിദ്ധരിപ്പിക്കപ്പെട്ട വിഭാഗം ബിജെപിയിലേയ്ക്കല്ല, യുഡിഎഫിലേയ്ക്കാണ് പോയത്. തിരഞ്ഞെടുപ്പുവേളയിൽ ഈയൊരു ആപത്ത് വ്യക്തമായിരുന്നു. എന്നാൽ പട്ടികവിഭാഗങ്ങളിൽ ദൃശ്യമായ ഇടതുപക്ഷാനുഭാവവും സംഘപരിവാറിനെതിരെയുള്ള വിട്ടുവീഴ്ചയില്ലാത്ത നിലപാടുമൂലം മതന്യൂനപക്ഷങ്ങളിലുണ്ടായ അംഗീകാരവും കൊണ്ട് ഇത് അതിജീവിക്കുമെന്നാണ് ഞങ്ങൾ കരുതിയത്.\nശബരിമല വിവാദകാലത്ത് വർഗീയധ്രുവീകരണം സൃഷ്ടിക്കാനുള്ള ബിജെപിയുടെ പരിശ്രമങ്ങൾക്കെതിരെ ഇടതുപക്ഷം നടത്തിയ തത്ത്വാധിഷ്ഠിതമായ പോരാട്ടം ഒരുകാര്യം വ്യക്തമാക്കി. കേരളത്തിൽ ആർഎസ്എസിന്റെയും സംഘപരിവാറിന്റെയും മുന്നേറ്റത്തെ തടയാൻ ഇടതുപക്ഷം മാത്രമേയുള്ളൂ. എന്നാൽ ഇത്തവണ ഇത് വോട്ടായി മാറിയില്ല. മാത്രമല്ല, കഴിഞ്ഞ തവണ എൽഡിഎഫിന് വോട്ടു ചെയ്തവരിൽ ഒരു വിഭാഗം യുഡിഎഫിലേയ്ക്ക് മാറുകയും ചെയ്തു. തിരഞ്ഞെടുപ്പിന്റെ ഒരു ഘട്ടത്തിലും ഇത് തിരിച്ചറിയാതെ പോയത് വലിയൊരു വീഴ്ചയാണ്.\nഇങ്ങനെ സംഭവിക്കാൻ കാരണം, തിരഞ്ഞെടുപ്പിന്റെ എല്ലാ ഘട്ടത്തിലും മതന്യൂനപക്ഷങ്ങൾ അടക്കമുള്ളവർ പ്രകടിപ്പിച്ച വലിയ പിന്തുണയാണ്. സർക്കാരിന്റെ പ്രകടനങ്ങളിലുള്ള മതിപ്പും സംഘപരിവാറിനെതിരെയുള്ള വിട്ടുവീഴ്ചയില്ലാത്ത ചെറുത്തു നിൽപ്പിലുള്ള അനുഭാവവും വളരെ പ്രകടമായിരുന്നു. എൽഡിഎഫിനോടുള്ള വിരോധമോ അകൽച്ചയോ എവിടെയും പ്രകടമായില്ല. അതേസമയം ശക്തമായ മോദി വിരുദ്ധവികാരം ദൃശ്യമായിരുന്നു താനും. എന്നാൽ കേന്ദ്രത്തിൽ ഏറ്റവും വലിയ പാർട്ടിയായി കോൺഗ്രസ് വന്നാലേ ബിജെപിക്ക് ബദൽ സർക്കാർ ഉണ്ടാക്കാൻ കഴിയൂ എന്ന പ്രചാരണത്തെ ഫലപ്രദമായി ചെറുക്കുന്നതിന് എൽഡിഎഫിനു കഴിഞ്ഞില്ല. അതാണ് വോട്ടിംഗിൽ പ്രതിഫലിച്ചത്. ഇന്ന് യുഡിഎഫിന് വോട്ടു ചെയ്ത ഈ വിഭാഗങ്ങളുടെ നിലപാട് സ്ഥായിയാണെന്നു ഞങ്ങൾ കരുതുന്നില്ല. അതുകൊണ്ടാണ് ഈ തിരിച്ചടി താൽക്കാലികമാണ് എന്ന നിഗമനത്തിലെത്തുന്നത്.\nഈ ആത്മവിശ്വാസം പ്രകടിപ്പിക്കുമ്പോൾത്തന്നെ ഇടതുപക്ഷ പ്രസ്ഥാനത്തിന്റെ ദൗർബല്യങ്ങൾ - പ്രവർത്തനശൈലിയിൽ, വിവിധ സാമൂഹിക വിഭാഗങ്ങളോടുള്ള ബന്ധത്തിൽ, സർക്കാരിന്റെ നേട്ടങ്ങളെ രാഷ്ട്രീയ പിന്തുണയായി മാറ്റുന്നതിൽ - ഒക്കെയുള്ള ദൗർബല്യങ്ങളെ നിശിതമായ സ്വയം വിമർശനത്തോടെ കണ്ടെത്തി പരിഹരിച്ചേ തീരൂ. അതിലൂടെ മാത്രമേ ഇന്നത്തെ തിരിച്ചടിയിൽ നിന്നുള്ള കരകയറ്റം ഉറപ്പാക്കാനാവൂ.\nബിജെപിയുടെ വോട്ടിങ് ശതമാനം വർദ്ധിച്ചിട്ടില്ല. ബിജെപിക്ക് ഒരു സീറ്റുപോലും നേടാൻ കഴിയാത്തതും 2016നെ അപേക്ഷിച്ച് വോട്ടിങ് ശതമാനം വർദ്ധിച്ചില്ല എന്നുള്ളതും ശ്രദ്ധേയമാണ്. പക്ഷേ, ഇതിനർത്ഥം ഇടതുപക്ഷത്തെ തോൽപ്പിക്കുന്നതിനുവേണ്ടി ബിജെപി വോട്ടു മറിച്ചിട്ടില്ല എന്നല്ല. ഏതാണ്ട് ആറു മണ്ഡലങ്ങളിൽ ബിജെപിയുടെ വോട്ട് ഗണ്യമായി ഉയർന്നിട്ടുണ്ട്. ആ വളർച്ച ആനുപാതികമായി മറ്റു മണ്ഡലങ്ങളിൽ കാണുന്നില്ല. ആ വോട്ടും യുഡിഎഫിലേയ്ക്കു പോയിട്ടുണ്ട്.\nകോൺഗ്രസ് ജയിച്ചാലേ, മതനിരപേക്ഷ സർക്കാരുണ്ടാകൂ എന്ന് തെറ്റിദ്ധരിച്ചവർക്ക് ദേശീയ തിരഞ്ഞെടുപ്പുഫലം തിരിച്ചറിവാകും. കേരളവും പഞ്ചാബുമൊഴികെയുള്ള സംസ്ഥാനങ്ങളിൽ കോൺഗ്രസ് തുടച്ചുനീക്കപ്പെടുകയാണ്. ഇത് കൃതനാർത്ഥമാണ്. ഇവിടങ്ങളിലെല്ലാം ബിജെപി വിരുദ്ധ വോട്ടുകൾ ഒന്നിപ്പിക്കുന്നതിന് ഉചിതമായ ഇടപെടലുകൾ നടത്തുന്നതിന് കോൺഗ്രസിന് കഴിഞ്ഞില്ല. ഇന്നത്തെ പ്രതികൂലമായ സാഹചര്യത്തിലും വർഗീയതയ്‌ക്കെതിരെ മാത്രമല്ല, ബിജെപി ശക്തമായി തുടരാൻ പോകുന്ന നിയോലിബറൽ സാമ്പത്തിക നയങ്ങൾക്കുമെതിരെയുള്ള പോരാട്ടത്തിന്റെ മുന്നിൽ ഇടതുപക്ഷം ഉണ്ടാകും. ഇത്തരമൊരു സമീപനം കൈക്കൊള്ളുന്നതിന് ഇടതുപക്ഷത്തിനേ കഴിയൂ. അതാണ് ഇടതുപക്ഷത്തിന്റെ പ്രസക്തി.


കൂടുതല് സ്ത്രീകള് പരാതിയുമായി രംഗത്ത്; റൊണാള്‍ഡോയ്ക്ക് മേല് കുരുക്ക് മുറുകുന്നു - BIGNEWSLIVE | Latest Malayalam News\nപോര്‍ച്ചുഗല് സൂപ്പര്‍താരം ക്രിസ്റ്റ്യാനോ റൊണാള്‍ഡോയ്ക്ക് മേല് കുരുക്ക് മുറുകുന്നതായി റിപ്പോര്‍ട്ട്. 2009-ല് റൊണാള്‍ഡോ തന്നെ ബലാത്സംഗം ചെയ്തെന്ന അമേരിക്കന് യുവതിയുടെ പരാതിയില് പൊലീസ് പുനരന്വേഷണം ആരംഭിച്ചതിന് പിന്നാലെ മൂന്നു സ്ത്രീകള് കൂടി താരത്തിനെതിരെ രംഗത്തെത്തി.\nഇവരിലൊരാള് തന്നെ റൊണാള്‍ഡോ ഒരു സ്വകാര്യ പാര്‍ട്ടിക്ക് ശേഷം ബലാത്സംഗം ചെയ്തുവെന്നാണ് ആരോപിച്ചിരിക്കുന്നത്. കാതറിന് മയോര്‍ഗയെന്ന 34 കാരിയാണ് അടുത്തിടെ റൊണാള്‍ഡോക്കെതിരെ ലൈംഗികാരോപണവുമായി ആദ്യം രംഗത്തെത്തിയത്. സമാനമായ പരാതി തന്നെയാണ് മറ്റൊരു സ്ത്രീയും ആരോപിച്ചിരിക്കുന്നതെന്ന് മയോര്‍ഗയുടെ അഭിഭാഷക ലെസ്ലി സ്റ്റൊവാള് വെളിപ്പെടുത്തി.\nഇതേസമയം, താരത്തിനെതിരെ രംഗത്തുവന്ന മറ്റൊരു സ്ത്രീ, റൊണാള്‍ഡോ തന്നെ പീഡിപ്പിച്ചുവെന്നാണ് ആരോപിച്ചിരിക്കുന്നത്. എന്നാല് ഇവര് താരത്തിനെതിരെ പരാതി നല്‍കിയിട്ടുണ്ടോയെന്ന കാര്യം സ്റ്റൊവാള് വെളിപ്പെടുത്തിയിട്ടില്ല.\nബലാത്സംഗം ചെയ്തെന്ന യുവതിയുടെ പരാതി വ്യാജമാണെന്ന് റൊണാള്‍ഡോ കഴിഞ്ഞ ദിവസം ഇന്‍സ്റ്റാഗ്രാമില് പങ്കുവെച്ച വീഡിയോയിലൂടെ വ്യക്തമാക്കിയിരുന്നു. തന്റെ പേരുപയോഗിച്ച് പ്രശസ്തി നേടാനുള്ള ശ്രമമാണ് യുവതി നടത്തുന്നതെന്നും അദ്ദേഹം ആരോപിച്ചു.\nകാതറിന് മയോര്‍ഗയെന്ന 34 കാരിയാണ് കഴിഞ്ഞദിവസം റൊണാള്‍ഡോയ്‌ക്കെതിരേ ലൈംഗികാരോപണവുമായി രംഗത്തെത്തിയത്. 2009 ജൂണ് 13-ന് ലാസ് വെഗാസിലെ ഒരു ഹോട്ടലില് വെച്ച് റൊണാള്‍ഡോ തന്നെ ബലാത്സംഗം ചെയ്തെന്നായിരുന്നു കാതറിന്റെ ആരോപണം. ഇത് പുറത്തറിയാതിരിക്കാന് 375000 ഡോളര് നല്‍കിയെന്നും യുവതി വെളിപ്പെടുത്തിയിരുന്നു.\nTags: Cristiano Ronaldorape claims


‘ബാങ്ക്’ എന്ന പേര് മാറ്റുമെന്നു അറിയിച്ചിട്ടും കേരളം അനുസരിച്ചില്ല – MoonamVazhi – Entire Cooperative News Online\nHome Special Story ‘ബാങ്ക്’ എന്ന പേര് മാറ്റുമെന്നു അറിയിച്ചിട്ടും കേരളം അനുസരിച്ചില്ല\n‘ബാങ്ക്’ എന്ന പേര് മാറ്റുമെന്നു അറിയിച്ചിട്ടും കേരളം അനുസരിച്ചില്ല\nപ്രാഥമിക സഹകരണ ബാങ്കുകള് എന്ന പേരില് പ്രവര്‍ത്തിക്കുന്ന പ്രാഥമിക കാര്‍ഷിക വായ്പാ സഹകരണ സംഘങ്ങള് പേരില്‍നിന്ന് ബാങ്ക് എന്ന വാക്ക് മാറ്റുന്നതില് ഉടന് തീരുമാനമെടുക്കുമെന്ന് കേരളം റിസര്‍വ് ബാങ്കിനെ അറിയിച്ചിരുന്നതായി രേഖകള്. 2021 ആഗസ്റ്റില് നടന്ന ടാസ്‌ക്ഫോഴ്സ് യോഗത്തിലാണ് സഹകരണ സംഘം രജിസ്ട്രാര് ഇക്കാര്യം അറിയിച്ചിരുന്നത്. 2021 ഫിബ്രവരിയില് റിസര്‍വ് ബാങ്ക് നല്‍കിയ നിര്‍ദ്ദേശം പാലിക്കാത്തത് എന്തുകൊണ്ട് എന്നതിലായിരുന്നു രജിസ്ട്രാറുടെ വിശദീകരണം. ഈ വിശദീകരണം നല്‍കി മൂന്നു മാസത്തിന് ശേഷവും നടപടിയെടുക്കാത്തതിനെത്തുടര്‍ന്നാണ് ആര്.ബി.ഐ. പത്രപ്പരസ്യം നല്‍കി ഇക്കാര്യം പൊതുജനങ്ങളെ അറിയിച്ചത് എന്നാണ് വിവരം.\n2021 ആഗസ്റ്റ് 18നാണ് റിസര്‍വ് ബാങ്കിന്റെ ഉന്നത ഉദ്യോഗസ്ഥര് പങ്കെടുത്ത സഹകരണ അര്‍ബന് ബാങ്കുകളുടെ ടാസ്‌ക് ഫോഴ്സ് യോഗം നടന്നത്. യോഗത്തില് ആദ്യംതന്നെ റിസര്‍വ് ബാങ്ക് ആരാഞ്ഞത് ‘ബാങ്ക്’ എന്ന വാക്ക് മാറ്റുന്നതിനെക്കുറിച്ചായിരുന്നു. 2021 ഫിബ്രവരി 12 ന് ചേര്‍ന്ന യോഗത്തില് പേര് മാറ്റണമെന്ന് തീരുമാനം എടുത്തിരുന്നതാണെന്നും ആര്.ബി.ഐ. ഉദ്യോഗസ്ഥര് ചൂണ്ടിക്കാട്ടി. ഈ തീരുമാനം നടപ്പാക്കുന്നതില് എന്ത് നടപടി സ്വീകരിച്ചുവെന്ന് വിശദീകരിക്കാന് സഹകരണ സംഘം രജിസ്ട്രാറോട് ആവശ്യപ്പെട്ടു.\nബാങ്ക് എന്ന വാക്ക് മാറ്റുന്ന വിഷയം സര്‍ക്കാര് വിശദമായി ചര്‍ച്ച നടത്തിയിട്ടുണ്ടെന്ന് രജിസ്ട്രാര് ആര്.ബി.ഐ. ഉദ്യോഗസ്ഥരെ അറിയിച്ചു. സഹകരണ വകുപ്പുമന്ത്രി ഇക്കാര്യത്തില് സര്‍വകക്ഷിയോഗം വിളിച്ചിട്ടുണ്ട്. ഉടന്‍തന്നെ അത് നടക്കുമെന്നും രജിസ്ട്രാര് പറഞ്ഞു. ഇക്കാര്യത്തില് സര്‍ക്കാര് തലത്തില് വേഗത്തില് തീരുമാനമുണ്ടാകാന് നടപടി സ്വീകരിക്കണമെന്ന് റിസര്‍വ് ബാങ്ക് തിരുവനന്തപുരം റീജിയണല് ജനറല് മാനേജര് രജിസ്ട്രാറോട് ആവശ്യപ്പെട്ടു. അതിനായി രജിസ്ട്രാറെ ഔദ്യോഗികമായി ആര്.ബി.ഐ. ഉദ്യോഗസ്ഥര് ചുമതലപ്പെടുത്തുകയും ചെയ്തു.\nഇതിന് ശേഷം മൂന്നു മാസം കഴിഞ്ഞിട്ടും സര്‍ക്കാരില്‍നിന്നോ സഹകരണ രജിസ്ട്രാറില്‍നിന്നോ ഒരു നടപടിയും ഉണ്ടായില്ല. ഇതോടെയാണ് പത്രപ്പരസ്യം നല്‍കിയത്. അതിലാകട്ടെ, കേരളത്തിലെ സഹകരണ മേഖലയെ ആകെ ബാധിക്കുന്ന അതിരുവിട്ട മുന്നറിയിപ്പുകള് റിസര്‍വ് ബാങ്ക് ഉള്‍പ്പെടുത്തി. സഹകരണ ബാങ്കുകളിലെ നിക്ഷേപത്തിന് സുരക്ഷയില്ലെന്നുവരെ ജനങ്ങളെ തെറ്റിദ്ധരിപ്പിക്കുന്നതിന് ഈ പരസ്യം ഇടയാക്കി. ഇതിനെതിരെ സുപ്രീംകോടതിയെ സമീപിക്കാനാണ് സംസ്ഥാന സര്‍ക്കാര് തീരുമാനിച്ചത്. പക്ഷേ, ഇതുവരെ കോടതിയില് ഹരജി നല്‍കിയിട്ടില്ല. ഇക്കാര്യത്തില് കാണിക്കുന്ന അമാന്തം സഹകാരികള്‍ക്കിടയിലും ആശങ്കയുണ്ടാക്കിയിട്ടുണ്ട്.\nTags: BANK NAME, KERALA\nകാര്‍ഷിക ഗ്രാമവികസന ബാങ്കുകളില് ശമ്പള സ്‌കെയില് പുതുക്കി


തിങ്കള്, 13 ഓഗസ്റ്റ് 2018 (18:06 IST)\nശ്രീകൃഷ്ണന്റെ ജന്മനക്ഷത്രമെന്ന പേരിലാണ് രോഹിണി നക്ഷത്രം പ്രസിദ്ധമായത്. രോഹിണി നക്ഷത്രത്തിൽ ജനിച്ചവര്‍ക്ക് 2018 സാമാന്യം മെച്ചപ്പെട്ടതാണ്. മുതിര്‍ന്നവരുടെ ഉപദേശം കേട്ട് ഉത്തമ പ്രവര്‍ത്തികള് ചെയ്യാന് അവസരം കൈവരും. കഠിനാധ്വാനം, ആത്മാര്‍ത്ഥത എന്നിവ പ്രവൃത്തിയില് പ്രതിഫലിക്കുന്നത് പിന്നീട് ഗുണം ചെയ്യും.\nമാതാവിനോട് ഇവര്‍ക്ക് പ്രത്യേകതയുണ്ട്. രോഹിണി നക്ഷത്രക്കാര് സാധാരണയായി അല്പം തടിച്ച ശരീരപ്രകൃതക്കാരായി കാണുന്നു. ഒൿടൊബർ, നവംബർ മാസങ്ങളിൽ ആരോഗ്യകരമായ കാര്യങ്ങൾ ശ്രദ്ധിക്കേണ്ടതുണ്ട്. ഇവരുടെ കണ്ണുകള് വലുതും തിളക്കമുള്ളതുമായിരിക്കും.\nജീവിതം ഇടയ്ക്കിടെ മാറിക്കൊണ്ടിരിക്കും. പ്രവര്‍ത്തനങ്ങളില് വിജയവും നേടും. സാമ്പത്തിക സഹായം ലഭിക്കും. ഉപകാരങ്ങള്‍ക്ക് തക്കതായ പ്രതിഫലം ലഭിക്കാന് സാഹചര്യം ഉണ്ടാവും. കൃഷി, വ്യവസായം തുടങ്ങിയവയില് പുരോഗതിയുണ്ടാവും. ആദായം പൊതുവേ വര്‍ധിക്കാനിടവരും. ഭൂമി കൈമാറ്റം വഴി ധനസമ്പാദനത്തിനു സാധ്യത.\nഅയല്‍ക്കാരുമായി വാക്കുതര്‍ക്കങ്ങളില് ഏര്‍പ്പെടാതിരിക്കുന്നത് ഉത്തമം. സഹോദരീ സഹോദരന്‍മാരുടെയും മറ്റ് ബന്ധുക്കളുടെയും സഹായ സഹകരണം ലഭിക്കാന് ഇടയുണ്ട്. കുടുംബത്തില് സ്വതന്ത്ര ബുദ്ധി മൂലം പിതാവുമായി അഭിപ്രായ വ്യത്യാസം ഉണ്ടാകാന് സാധ്യത. മാതാവിനോടായിരിക്കും കൂടുതല് അടുപ്പവും സ്നേഹവും.\nകിടപ്പുമുറിയില് ചെടി വയ്ക്കരുത്, അടുക്കളയില് കണ്ണാടി തൂക്കരുത്!\nകയ്‌പ്പാണെങ്കിലും ഗുണങ്ങൾ ഏറെയാണ്!\nഅവൾ ‘ഉണരുന്ന’ 10 സ്പർശനങ്ങൾ...\nഅഞ്ച് മിനിട്ട് കൊണ്ട് മുട്ട റോസ്റ്റ് റെഡി


നിറഗർഭിണിയെ പോലും വെറുതെ വിട്ടില്ല; കണ്ണൂരിൽ പട്ടികജാതി കുടുംബത്തിന് നേരെ സിപിഎമ്മിന്റെ നരനായാട്ട് | Kerala|BJP|cpm|Local body Election\nബിജെപി സ്ഥാനാർത്ഥിയായി മത്സരിച്ചതിനാണ് ആക്രമണം നടത്തിയത്\nതദ്ദേശ തെരഞ്ഞെടുപ്പിൽ ബിജെപി സ്ഥാനാർത്ഥിയായി മത്സരിച്ച യുവതിക്കും കുടുംബത്തിനും നേരെ സിപിഎം ആക്രമണം. കൊട്ടിയൂർ പാലുകാച്ചിയിലാണ് സംഭവം. പട്ടികജാതി കുടുംബത്തിന് നേരെയാണ് സി പി എം ആക്രമം അഴിച്ച് വിട്ടത്. സംഭവത്തിൽ ഗർഭിണിയായ യുവതി അടക്കമുള്ളവർക്ക് പരിക്കേറ്റു.\nഅനീഷിന്റെ കുടുംബമാണ് സിപിഎമ്മിന്റെ അക്രമങ്ങളിൽ പേടിച്ച് കഴിയുന്നത്. അനീഷിന്റെ സഹോദരി അശ്വതി ബിജെപി സ്ഥാനാർത്ഥിയായി മത്സരിച്ചിരുന്നു. ഇതേത്തുടർന്ന് കഴിഞ്ഞ ദിവസം അനീഷിന്റെ ഗർഭിണിയായ ഭാര്യയെയും സഹോദരിയെയും വരെ സിപിഎമ്മുകാർ ആക്രമിച്ചിരുന്നു.\nAlso Read: കാറ്ററിംഗ് സ്ഥാപന ഉടമ ജീവനക്കാരനെ അടിച്ചു കൊലപ്പെടുത്തി\nഎട്ട് മാസം ഗർഭിണിയാണ് അനീഷിന്റെ ഭാര്യ ടീന. ആ പരിഗണന പോലും നൽകാതെയാണ് സിപിഎമ്മുകാർ ഇവരെ ആക്രമിച്ചത്. ആക്രമണത്തിൽ പരിക്കേറ്റ് ഒരാഴ്ചയോളം ടീന ആശുപത്രിയിൽ ചികിത്സയിലായിരുന്നു. അനീഷിനെ കൊന്ന് കളയുമെന്നാണ് സിപിഎമ്മിന്റെ ഭീഷണി.\nബിജെപി സ്ഥാനാർത്ഥിയായി മത്സരിച്ചതിന് ഇരുമ്പ് വടി കൊണ്ട് അടിച്ചായിരുന്നു സി പി എം പ്രതികാരം തീർത്തത്. അടിയിൽ അശ്വതിയുടെ കൈയ്ക്ക് സാരമായി പരിക്കേറ്റിട്ടുണ്ട്. ഊരുവിലക്കിന് സമാനമായ സാഹചര്യമാണ് ഇവർ ഇവിടെ നേരിടുന്നത്. തുടർച്ചയായ ആക്രമണങ്ങളിൽ ഭയന്ന് കേന്ദ്ര പട്ടികജാതി കമ്മീഷനടക്കം കുടുംബം പരാതി നൽകിയിട്ടുണ്ട്. അതേസമയം, ഇത്രയും വലിയ സംഭവം നടന്നിട്ടും പൊലീസ് ആരേയും പിടികൂടിയിട്ടില്ലെന്നാണ് ഉയരുന്ന ആരോപണം.\nKerala BJP cpm Local body Election\n'പ്രതിഷേധിക്കുന്നതിനുപകരം ക്രിസ്തുമസ് കേക്കുമായി ഗവര്‍ണ്ണര്‍ക്കുമുന്നിലെത്തി'; ആരെയാണ് ഭയക്കുന്നതെന്ന് കെസി ജോസഫ്


ഇന്ത്യയിൽ ഏറ്റവും അപകടകരമായ രീതിയിൽ വർഗീയവത്കരിക്കപ്പെട്ട സംസ്ഥാനം കേരളം - Boolokam\nHome Kerala ഇന്ത്യയിൽ ഏറ്റവും അപകടകരമായ രീതിയിൽ വർഗീയവത്കരിക്കപ്പെട്ട സംസ്ഥാനം കേരളം\nഇന്ത്യയിൽ ഏറ്റവും അപകടകരമായ രീതിയിൽ വർഗീയവത്കരിക്കപ്പെട്ട സംസ്ഥാനം കേരളം\nമലയാളികളെപ്പറ്റി ഒരു ആത്മഗതം\nഎൻ പി ആഷ്‌ലി (Ashley Np)എഴുതുന്നു\nപ്രബുദ്ധമലയാളികൾ എന്ന് സ്വയം വിശ്വസിച്ചു വിളിക്കുന്ന നമ്മൾ നമ്മളെത്തന്നെ തോറ്റവരെന്നോ കപടരെന്നോ വിളിക്കുന്നതിലും പിറകിലല്ല. പക്ഷെ നാം ഉത്തരേന്ത്യക്കാരോട് അപേക്ഷിച്ചു എത്ര മേലെയാണെന്ന കാര്യത്തിൽ നമുക്ക് നല്ല ആത്മവിശ്വാസം ഉണ്ട് താനും.\nവേറെ ഒന്നുമില്ലെങ്കിലും ഉത്തരേന്ത്യയിലെപ്പോലെ വർഗീയത ഇല്ലല്ലോ എന്നാണല്ലോ നമ്മുടെ സ്ഥിരം വിലാപം.\nകഴിഞ്ഞ9വർഷമായി ഡൽഹിയിൽ ജീവിക്കുന്ന ഒരാളെന്ന നിലക്ക് ഒരനുഭവം പറയാം. ഞാൻ ഇന്ത്യയിൽ കണ്ട ഏറ്റവും അപകടകരമായ രീതിയിൽ വർഗീയമായ സംസ്ഥാനം കേരളമാണ്. ഇത്രയും സ്വസമുദായ/പാർട്ടി പക്ഷപാതവും അരക്ഷിതാവസ്ഥയും ഇരഭാവവും ഇതിൽ നിന്നൊക്കെയുണ്ടാവുന്ന ഇതരസമുദായ ദ്വേഷവും ഞാൻ ഇന്ത്യയിൽത്തന്നെ വേറെ എവിടെയും കണ്ടിട്ടില്ല.\nഒരുദാഹരണം പറയാം: നാലു വര്ഷം മുമ്പാണ്. തിരഞ്ഞെടുപ്പ് കാലത്തു ബിഹാറിലേക്കു പോവുകയായിരുന്നു. ഒരു ആർ എസ് എസ് പ്രവർത്തകനെ ട്രെയിനിൽ വെച്ച് കണ്ടു. സംസാരിച്ചു വന്നപ്പോൾ ആളൊരു ഭീകര മുസ്ലിം വിരോധി. “നിങ്ങള്ക്ക് ഒരു മുസ്ലിമിനോട് ഇസ്‌ലാമിനെപ്പറ്റി എന്തെങ്കിലും വിമർശനം പറയാൻ കഴിയുമോ? അത് കേട്ടിരിക്കുന്ന ഒരു മുസ്ലിമിനെയെങ്കിലും കാണിച്ചു തരാൻ കഴിയുമോ?” “ഇന്ത്യാവിഭജനത്തെ എതിർക്കുന്ന ഏതെങ്കിലും ഒരു മുസ്ലിമിനെ കാണിച്ചു തരുമോ?” “മറ്റു സമുദായങ്ങളുടെ മേൽ ആക്രമണം നടത്തണമെന്ന് വിചാരിക്കാത്ത ഒരാളെയെങ്കിലും മുസ്ലിംകളുടെ ഇടയിൽ നിന്ന് കാണിച്ചു തരാമോ?” അതൊക്കെ കേട്ടിരുന്നിട്ടു അയാൾ ഇറങ്ങാറായപ്പോൾ ഞാൻ ചോദിച്ചു: “നിങ്ങൾക്ക് എത്ര മുസ്ലിം സുഹൃത്തുക്കളുണ്ട്? സഹപാഠികൾ? അധ്യാപകർ? അയൽവാസികൾ?” “ആരുമില്ലെന്ന അയാളുടെ ആശ്ചര്യത്തോടെയുള്ള മറുപടി കേട്ടപ്പോൾ ഞാൻ പറഞ്ഞു: “നിങ്ങൾക്കു നിങ്ങളിപ്പറയുന്നതൊക്കെ കേട്ടിരിക്കുന്ന ഒരു മുസ്ലിമിനെയല്ലേ കാണേണ്ടതുള്ളു? എന്നാൽ കണ്ടോളു. ഞാൻ മുസ്ലിമാണ്”. അയാളുടെ കണ്ണുകളിലെ അമ്പരപ്പും അതിശയവും കണ്ടു ഞാൻ പറഞ്ഞു: “ഞാൻ മാത്രമല്ല ഭൂരിഭാഗം മുസ്ലിംകളും ഇങ്ങനെയൊക്കെയാണ്. നിങ്ങൾക്കറിയാൻ സാഹചര്യമുണ്ടാവാത്തതു കൊണ്ടാണ്”.\nഅന്ന് ഞാൻ ആലോചിച്ചുപോയ ഒരു കാര്യം കേരളത്തിലെ ഒരു ഹിന്ദുത്വക്കാരനും ഇങ്ങനെ ഒരു അവസ്ഥ ഉണ്ടാവില്ല എന്നതാണ്. അവർക്കു ചുറ്റും മുസ്ലിംകളും ക്രിസ്ത്യാനികളുമുണ്ടാവും. ഇസ്‌ലാമിസ്റ്റുകളുടെയും ക്രിസ്ത്യൻ വർഗീയവാദികളുടെയും അവസ്ഥയും ഭിന്നമല്ല. അങ്ങിനെ സ്വന്തം ഓർമ്മകളെയും ഭൂതകാലത്തെയും മുഴുവനായിതള്ളിപ്പറഞ്ഞുകൊണ്ടാണ് കേരളത്തിൽ ഒരാൾ വർഗീയവാദി ആയി നിൽക്കുന്നത്. അത് കൊണ്ട് തന്നെ ഏറ്റവും കൂടുതൽ വെറുപ്പും ഭീതിയും കൊണ്ട് നടക്കുന്നത് കേരളത്തിലെ ഭൂരിപക്ഷതാവാദികളാണ്. (ഇന്ത്യയിൽത്തന്നെ ഏറ്റവും ശക്തരായ മുസ്ലിം ക്രിസ്ത്യൻ വിഭാഗങ്ങളുള്ള കേരളത്തിൽ നിന്നുമാണ് അരക്ഷിതാവസ്ഥയും ഇരബോധവും ഏറ്റവും കൂടുതൽ ഇന്ത്യയിലെ അക്കാഡമിക് ഇടങ്ങളിലേക്ക് കയറ്റുമതി എന്നാണ് മനസ്സിലാക്കാൻ കഴിയുന്നത്. ദേശീയതലത്തിൽ പല രാഷ്ട്രീയ ചർച്ചകളെയും സിനിക്കൽ ആക്കി നശിപ്പിക്കുന്നതും നമ്മളിൽ പെട്ടവർ തന്നെയാണ്).\nഎന്നിട്ടും കേരളത്തിൽ കലാപങ്ങളുണ്ടാവുന്നില്ലല്ലോ എന്ന് ആളുകൾ ആശ്വസിക്കുന്നതു കാണുമ്പോൾ നാദാപുരത്തെ വർഗീയ കലാപം ചൂണ്ടിക്കാണിച്ചു ” ഇവിടുത്തെ രാഷ്ട്രീയകൊലപാതകം കുഴപ്പമില്ല; വർഗീയമായാൽ പിന്നെ\nപിടിച്ചാൽ കിട്ടില്ല” എന്നാശ്വസിച്ച തലശ്ശേരിയിലെ ഒരു ഓട്ടോ ഡ്രൈവേറെയാണ് ഓര്മ വരുന്നത്. 1968 മുതൽ തുടങ്ങി അമ്പതു വർഷമായി എപ്പോഴും ആരും കൊല്ലപ്പെടാമെന്ന അറിവിൽ കണ്ണൂരിലെ കുറെ കുടുംബങ്ങൾ ജീവിക്കുന്നു എന്നത് മാത്രമല്ല; ആ സംസ്കാരം പടരുക തന്നെയാണ്. എന്നാൽ അതിനെ ഒരു അപവാദം ആയിക്കാണുന്നു നമ്മൾ.\nവിദ്യാഭ്യാസരംഗത്തു നാം വളരെ മുമ്പിലാണല്ലോ എന്നതാണ് മറ്റൊരു ആശ്വാസം (മലയാള ഭാഷയുടെ പ്രത്യേകതയായ “അല്ലോ” ഉപയോഗിച്ചുണ്ടാക്കാവുന്ന എളുപ്പത്തിൽ മറ്റേതെങ്കിലും ഭാഷയിൽ സാമാന്യബോധം ഉണ്ടാക്കാമോ എന്നറിഞ്ഞൂടാ).\nകഴിഞ്ഞ ഒരു വര്ഷം ഡൽഹിയിലെ ജോലിയിൽ നിന്ന് ശമ്പളമില്ലാത്ത അവധിയെടുത്തു ദയാപുരത്തെ സന്നദ്ധപ്രവർത്തനങ്ങളുടെ ഭാഗമായി കേരളത്തിലുണ്ടായിരുന്നപ്പോഴും ഡൽഹിയിൽ നിന്നും മനസ്സിലാക്കിയ കാര്യങ്ങൾ അനുഭവം വെച്ച് പറയാം: കേരളത്തിലെ വിദ്യാഭ്യാസമേഖല തകർന്നടിഞ്ഞു കഴിഞ്ഞിട്ടുണ്ട്. ഇത് ഒരു സർക്കാരിന്റെയും കുറ്റമല്ല. രണ്ടു പക്ഷവും ഇതിൽ തുല്യ പങ്കുള്ളവരാണ്. ബി ജെ പിക്കാണെങ്കിൽ തങ്ങളുടെ അജണ്ടക്ക് ഉപകരിക്കുമെങ്കിൽ അല്ലാതെ വേറെ പദ്ധതിയൊന്നുമില്ല.\nമൂന്നു പ്രധാന കാരണങ്ങളാണ് നമ്മുടെ വിദ്യാഭ്യാസരംഗത്തിന്റെ മൂല്യത്തകർച്ചക്കു എനിക്ക് തോന്നുന്നത്. ഒന്ന്, കച്ചവടവൽക്കരണം. അഡ്മിഷനും അപ്പോയിന്റ്മെന്റും ഏറ്റവും അഴിമതിയിൽ മുങ്ങിക്കിടക്കുന്ന ഒരു സംസ്ഥാനമാണ് കേരളം. മറ്റുള്ളിടത്തും ഇങ്ങനെയാണ് എന്ന് പറയേണ്ട. ഉത്തരേന്ത്യയിലൊന്നും ഡൊനേഷൻ എന്ന ഓമനപ്പേരിൽ കൈക്കൂലി കൊടുത്തല്ല ആളുകൾ ജോലിയും പ്രവേശനവും നേടുന്നത്. ഇത് മാനേജ്മെന്റുകളുടെ തെറ്റാണെന്നാണ് എല്ലാവരും ഭാവിക്കുന്നത്. വെറുതെയാണ്. അഡ്മിഷനും അപ്പോയ്ന്റ്മെന്റും നടത്തുന്ന എല്ലാ സമിതികളിലും കൂടുതൽ ഉള്ളത് അധ്യാപകരാണ്. ഇവരുടെ ഒത്താശയോ മൗനാനുവാദമോ കൂടാതെ ആർക്കും കൃത്രിമത്വങ്ങൾ നടത്താൻ കഴിയില്ല. പല മാനേജ്‍മെന്റുകളും പല തലത്തിൽ നിന്ന് ചെയ്യുന്നത് കൊണ്ട് അറിയാത്തതാണ്. നാല്പപതും അമ്പതും ലക്ഷം കൊടുത്തു നടക്കുന്ന അപ്പോയ്ന്റ്മെന്റും ഒന്നും രണ്ടും ലക്ഷം കൊടുത്തു നടക്കുന്ന അഡ്മിഷനും അടങ്ങുന്ന ഓരോ കോളേജിലെയും കോഴ കൂട്ടിവെച്ചു നോക്കിയാൽ വ്യാപത്തേക്കാൾ വലിയ ഒരഴിമതിയിലാണ് നാം ജീവിക്കുന്നത് എന്ന് മനസ്സിലാവും. ഇതിനോട് എതിർപ്പുള്ള കഴിവുള്ളവർക്ക് പോലും ഒരു വ്യവസ്ഥ എന്ന നിലയ്ക്ക് അംഗീകരിച്ചും മൗനമവലംബിച്ചും ജീവിക്കേണ്ട അവസ്ഥയാണ്.\nനമ്മുടെ വിദ്യാഭ്യാസരംഗത്തിന്റെ തകർച്ചക്ക് ഏറ്റവും വലിയ രണ്ടാമത്തെ കാരണം രാഷ്ട്രീയക്കാരും സമുദായനേതാക്കളും മുതലാളിമാരും തമ്മിലുള്ള കൂട്ടുകെട്ടാണ്. ആദ്യം നമ്മുടെ ഗംഭീരമായിരുന്നു സർവകലാശാലകളെ ഉദ്യോഗസ്ഥദുഷ്പ്രഭുത്വത്തിലൂടെ നശിപ്പിച്ചു. അതിൽ നിന്ന് രക്ഷപ്പെടാൻ ഓട്ടോണോമി കൊണ്ടുവരണം എന്ന് പറഞ്ഞു അത് ഉണ്ടാക്കിയെടുത്തു. 25 ശതമാനം വരുന്ന പബ്ലിക് ഫണ്ടഡ് അധ്യാപകരെയും വിദ്യാർത്ഥികളെയും കാണിച്ചു സ്വാശ്രയ കോഴ്സുകൾ വലിയ ഫീസും ചെറിയ ശമ്പളവും കൊടുത്തു നടത്തുന്ന, ദശാബ്ദങ്ങളുടെ goodwill ഇനെ കച്ചവടതാല്പര്യങ്ങൾക്കുപ്രയോഗിക്കാം എന്നല്ലാതെ ഒരു കാര്യവുമില്ലാത്ത ഓട്ടോണോമി എന്ന കള്ളത്തരത്തെ എതിർക്കാൻ പോലും കേരളത്തിൽ ആരുമില്ലാതായിപ്പോയത് കേരളത്തിലെ വിദ്യാർത്ഥിരാഷ്ട്രീയം പൂർണമായും അഴിമതിയിൽ മുങ്ങിക്കിടക്കുന്ന മുതിർന്നവരുടെ പാർട്ടി നേതൃത്വത്തിന്റെ കയ്യിലായിരുന്നത് കൊണ്ടാണ്. പകരം മുതലാളിമാർ എല്ലാവര്ക്കും സംഭാവന കൊടുത്തു;\nകേരളത്തിലെ അധീശ സമുദായങ്ങളായ നായർ ഈഴവ മുസ്ലിം ക്രിസ്ത്യൻ സമുദായങ്ങളുടെ ആൺ നേതൃത്വങ്ങൾ വോട്ടും കൊടുത്തു (ഈ സമുദായങ്ങളിൽ പെട്ടവർ ഒരു കാലത്തു വലിയ ദര്ശനത്തോടെ ഉണ്ടാക്കിയിരുന്ന സ്ഥാപനങ്ങൾ മിക്കതും കൈക്കൂലി വാങ്ങൽ- വിലപേശൽ കേന്ദ്രങ്ങളായി പിടിച്ചടക്കപ്പെട്ടു!). എല്ലാവരും ഹാപ്പി. വിദ്യാഭ്യാസരംഗത്തിന് വന്ന നഷ്ടം ആരും ഇപ്പോഴൊന്നും കണക്കാക്കാൻ പോകുന്നില്ലല്ലോ. വളരെ മിടുക്കുള്ള അധ്യാപകരും ഇന്ത്യയിലെതന്നെ ഏറ്റവും പുതുമയുള്ള ഒരു യുവവിഭാഗവും എല്ലാ അർത്ഥത്തിലും ഈ സ്ഥാപനയിടങ്ങളുടെ ശൂന്യതയിൽ പാഴാക്കപ്പെടുന്നു എന്നതാണിതിലെ സങ്കടം. ഇന്ത്യാ അടിസ്ഥാനത്തിൽ ഒരു യുവശക്തിയുടെ വരവ് വളരെ വ്യകതമാണ്: ജിഗ്നേഷ് മേവാനി, കനയ്യ കുമാർ, ഹാർദിക് പട്ടേൽ, ഷാ ഫൈസൽ, ഷെഹ്ല റഷീദ്, pinjra thod (കൂടുപൊളിക്കുക) ഇലെ പെൺകുട്ടികൾ അങ്ങിനെ. കേരളത്തിൽ നിന്നാണ് മരുന്നിനു പോലും ഒരാൾ ആ ശക്തിയും ആത്മവിശ്വാസവും അർപ്പണബോധവും ചിന്തയുടെ വ്യതിരക്തതയുമായി ഉണ്ടാവാത്തത് എന്നോർക്കണം.\nമൂന്നാമത്തെ പ്രശ്നം, സങ്കല്പങ്ങളുടെയും ആശയങ്ങളുടെയും ദാരിദ്ര്യമാണ്. ഇന്ത്യയിലെത്തന്നെ ഏറ്റവും മികച്ച സ്കൂൾ തലത്തിലെ പൊതുവിദ്യാഭ്യാസപദ്ധതിയെ കഴിഞ്ഞ 20 വര്ഷം കൊണ്ട് എല്ലാവരും എങ്ങിനെ നശിപ്പിച്ചു എന്നതിനേക്കാൾ എനിക്ക് ഭയാനകമായി തോന്നുന്നത് പരിഹാരങ്ങൾ കേൾക്കുമ്പോഴാണ്. പഠിപ്പിക്കുന്നതിന്റെയും പഠിക്കുന്നതിന്റെയും ക്വാളിറ്റിയെപ്പറ്റി ഒരു ചർച്ചയും അവിടെ നടക്കുന്നില്ല. എ പ്ലസുകളുടെ ബാഹുല്യത്തെപറ്റിയുള്ള മേനി പറച്ചിലാണ് എങ്ങും. പത്താം ക്ലാസ്സുവരെ സി ബി എസ് ഇ യിൽ പഠിച്ചു പ്ലസ് ടു വിനു സർക്കാർ സ്കൂളിൽ പഠിക്കുക എന്നതാണ് ഇപ്പോഴത്തെ ട്രെൻഡ്. ഡൽഹിയിൽ നടക്കുന്നത് പോലെ ഗുണപരമായ സ്കൂൾ വിദ്യാഭ്യാസമാണ് ഈ മാറ്റത്തിന് അവരെ പ്രേരിപ്പിക്കുന്നതെങ്കിൽ ഇതൊരു നല്ല കാര്യമാണ് എന്നതിൽ ഒരു സംശയവും ഇല്ല. എന്നാൽ അതാണോ സത്യം? തൊണ്ണൂറുകളുടെ അവസാനം വരെ 50-60 ശതമാനം മാത്രം കുട്ടികൾ പാസ്സായിരുന്ന പത്താം ക്ലാസ് പരീക്ഷ 2000 ങ്ങളിൽ ആദ്യം 80 ഉം പിന്നീട് 90 ശതമാനം ആയി മാറിയപോലെയുള്ള ഒരു കൺകെട്ട് മാത്രമാണ് ഇത്. കേരളത്തിലെ ഒരു പാട് എ പ്ലസുകാർ പ്ലസ് ടു മാർക്കിന്റെ മാത്രം അടിസ്ഥാനത്തിൽ അഡ്മിഷൻ കിട്ടുന്ന ഡൽഹി കോളേജുകളിൽ നിറഞ്ഞു കവിയുകയാണ്. കള്ളം കാണിച്ചല്ല; മിനക്കെട്ടാണ് സ്കൂളുകൾ നന്നാക്കേണ്ടത്. അത് അൽപായുസ്സേ ആകൂ; അപകടകരവും. സ്കൂളിന്റെ ബിൽഡിങ്ങിന്റെയും സ്മാർട്ട് ക്ലാസ്സുകളുടെയും ഫ്രീ യൂണിഫോമിന്റെയും കണക്കു പറഞ്ഞു സർക്കാരുകളെ പുകഴ്ത്തുകയും ഇകഴ്ത്തുകയും ചെയ്യുന്നവരാരും അക്കാഡമിക് ക്വാളിറ്റി എന്നൊരു വിഷയമേ ഏറ്റെടുക്കുന്നില്ല. ഈ പൊതുവിദ്യാഭ്യാസരംഗത്തിന്റെ തകർച്ചയുടെ ഏറ്റവും വലിയ ഇരകൾ ദളിത്-ആദിവാസി-അനാഥ-ദരിദ്ര കുട്ടികളാണ്. മധ്യവർഗത്തിനറിയാം എങ്ങിനെ തങ്ങളുടെ കാര്യം നോക്കണമെന്ന്. തലമുറകളെയാണ് നാം വേസ്റ്റ് ചെയ്യുന്നത്!\nമറ്റൊരു ചെറിയ കാര്യം നോക്കാം- കാര്യം തീരെച്ചെറുതാണെങ്കിലും നമ്മുടെ മനോഭാവത്തെ നന്നായി ഇത് വെളിവാക്കുന്നുണ്ട്: വേനൽക്കാലത്തു ഭീകരമായ ചൂടാണ്. അത് കൊണ്ട് വേനൽക്കാല ക്ലാസുകൾ നടത്തരുതെന്ന് സർക്കാരിന്റെ കർശനമായ ഓർഡർ ഉണ്ട്. കഠിനമായ ചൂടിൽ പഠിക്കാൻ വരുന്നത് കൊണ്ടുള്ള ആരോഗ്യപ്രശ്നങ്ങൾ തീർച്ചയായും പ്രധാനമാണ്. ചില സ്കൂളുകൾ വെക്കേഷൻ ക്ലാസ് നടത്തി അധിക പണം നേടാനും ശ്രമിക്കുന്നുണ്ട്. ഇത് രണ്ടും ശ്രദ്ധിക്കാൻ സർക്കാരിന് ഉത്തരവാദിത്വമുണ്ട്. പക്ഷെ ആരോഗ്യകാര്യങ്ങളിൽ ശ്രദ്ധിച്ചു കൊണ്ട് ഫീസ് വാങ്ങാതെ കുട്ടികളെ വേനൽക്കാലത്തു പന്ത്രണ്ടാം ക്ലാസ്സിലെ കുട്ടികളെ വേനൽക്കാല ക്ലാസ്സുകൾക്ക് വിളിക്കുന്നതു പാടില്ല എന്ന് പറയുന്നത് അവധിക്കാലം കുട്ടികൾക്ക് കളിക്കാനുള്ളതാണ് എന്ന കാല്പനിക ആശയത്തിൽ നിന്ന് വരുന്നതാണ്. ഇന്നത്തെ ചൂടിൽ അവർ കളിക്കാനല്ല; വീട്ടിലിരുന്നു ടി വി കാണാനും വീഡിയോ ഗെയിം കളിക്കാനും ആണ് ഉപയോഗിക്കുക. അതിനേക്കാൾ സാമൂഹ്യ വൽക്കരണം സ്കൂളിൽ നടക്കും. tuition ഇന് ഇത് ബാധകമാക്കാമോ? മാത്രവുമല്ല, പ്രളയവും നിപ്പയും 18 പ്രവൃത്തി ദിവസങ്ങളെ ഇല്ലാതാക്കിയ കഴിഞ്ഞ വര്ഷം എന്തായിരുന്നു പഠനകാര്യങ്ങളിലുള്ള പ്രതിവിധികൾ? പൊതു വിദ്യാഭ്യാസത്തെ കണ്ണും പൂട്ടി ആദര്ശവല്ക്കരിച്ചിട്ടു കാര്യമില്ല. ശ്രദ്ധയോടെ, ആഴത്തിൽ പഠിച്ചു വേണ്ടത് ചെയ്യണം. അതിനു എളുപ്പപ്പണി മതിയാവില്ല. ഫേസ്ബുക്കിലെ ആസ്ഥാനധാര്മികരോഷക്കാർ നമ്മുടെ വിദ്യഭ്യാസത്തിനു നഷ്ടപ്പെട്ട rigour ഇനെപ്പറ്റിയോ3ശതമാനത്തിനെ മാത്രം ജോലി സജ്ജരാക്കാൻ പറ്റുന്ന നിലവാരത്തകർച്ചയെപ്പറ്റിയോ ഒന്നും പറഞ്ഞുകൂടി കേൾക്കാറില്ല.\nഇനി കൊട്ടിഘോഷിക്കപ്പെട്ട ആരോഗ്യരംഗവും അതിന്റെ ധാർമികതയും ഒരു ചെറു ചോദ്യത്തിൽ തീർക്കാം: രോഗിക്ക് ആവശ്യമുള്ള മരുന്നും ടെസ്റ്റുകളും മാത്രമേ prescribe ചെയ്യൂ എന്ന് സത്യം ചെയ്യാൻ എത്ര ആശുപത്രികൾക്ക് കഴിയും?\nമണൽ, ക്വാറി, ബ്ലേഡ് പലിശ, റിയൽ എസ്റ്റേറ്റ്, ആത്മീയതാവ്യാപാരം- കള്ളപ്പണങ്ങളുടെ, ഭീഷണിയുടെ സാന്നിധ്യം കൊണ്ട് മാഫിയ എന്ന് വിളിക്കാവുന്ന മേഖലകൾ എത്രയാണ് നമുക്ക്!! ക്വോട്ടേഷൻ സംഘങ്ങളുടെ സാന്നിധ്യം നമ്മുടെ എത്ര അടുത്താണ്!\nനമ്മുടെ വിദ്യാഭ്യാസ -ആരോഗ്യരംഗത്തെ ഇന്ന് സാധാരണമായിക്കഴിഞ്ഞ അഴിമതിയെക്കുറിച്ചു , കെടുകാര്യസ്ഥതയെക്കുറിച്ചു എത്ര ചർച്ചകൾ കണ്ടിട്ടുണ്ട് നാം നമ്മുടെ ചാനലുകളിൽ?\n2019 ഇൽ ബി ജെ പി ക്കെതിരായ ഏറ്റവും വലിയ പ്രശ്നമായി ഉയർന്നുവരിക പ്രളയകാലത്തു അവർ കാണിച്ച മനുഷ്യത്വരഹിതവും അന്തസ്സില്ലാത്തതുമായ കേരളവിരുദ്ധമനോഭാവമാവും എന്നാണു ഞാൻ ആദ്യം വിചാരിച്ചിരുന്നത്. പക്ഷെ സി പി എമ്മും കോൺഗ്രസ്സും അക്കാര്യം മിണ്ടുന്നതേ ഇല്ല. കാരണം ലളിതമാണ്. പ്രളയകാലം കഴിഞ്ഞപ്പോൾ നമ്മളെപ്പോലെ നമ്മുടെ രാഷ്ട്രീയക്കാരും പ്രളയബാധിതരെ മറന്നു മറന്നു. ഇനി പറഞ്ഞു ചെന്നാൽ പ്രചാരണത്തിന് ചൂടും കിട്ടില്ല; ചിലപ്പ്പോൾ അവരവർ എന്ത് ചെയ്തു എന്ന് പറയേണ്ടിയും വരും. (ഇടുക്കിയിലെ ദുരന്തഭൂമിയിൽ നിന്ന് ഒരു ചേച്ചി ചിരിച്ചു കൊണ്ട് ചോദിച്ചിരുന്നു: “പ്രളയം കഴിഞ്ഞു ഞങ്ങൾ കുറച്ചു പേര് ഇങ്ങനെ ഇവിടെ പൊട്ടും പൊടിയുമായി ബാക്കിയായിപ്പോയി. എന്ത് ചെയ്യാനാ അല്ലെ?”) അപ്പോൾ ഫേസ്ബുക് പോസ്റ്റിലെ ശെരിയും തെറ്റും പറഞ്ഞു അടിപിടി കൂടാം. ട്രോള് ചെയ്യാം. അങ്ങിനെ പാർട്ടീപക്ഷപാതം പറച്ചിലിനെ രാഷ്ട്രീയജീവിതം എന്ന് വിളിക്കാം.\nസ്ത്രീ ആയതുകൊണ്ട്, ആർത്തവമുള്ള ശരീരമായത് കൊണ്ട് അയിത്തം കല്പിക്കപ്പെടുന്ന, മാറ്റി നിർത്തപ്പെടുന്ന, പ്രാതിനിധ്യം കിട്ടാത്ത ഒരു സ്ഥലവും, സ്ത്രീ ആയതുകൊണ്ട് ജോലിയിലായാലും കല്യാണത്തിലായാലും മതവിശ്വാസത്തിലായാലും തിരഞ്ഞെടുപ്പുകൾ മാനിക്കപ്പെടാത്ത ഒരു അവസ്ഥയും, ഉണ്ടാവരുത് എന്ന സമത്വത്തിന്റെയും നീതിയുടെയും നയങ്ങളിൽ നടക്കേണ്ട രാഷ്ട്രീയചർച്ചകൾ എത്രത്തോളം സാമുദായികമായാണ് നമ്മുടെ നാട്ടിൽ നടക്കുന്നത് എന്നതിന് ശബരിമലയും ഹാദിയ കേസും ഉണ്ടാക്കിയ ചർച്ചകളെ നോക്കിയാൽ മതി. താന്തോന്നിത്തത്തിന്റെ കോട്ടയാണ് നമ്മുടെ ചർച്ചാലോകം.\nആരെയും കുറ്റം പറയാൻ പോലും തോന്നാത്ത വിധം ബലഹീനരാണ് കേരളത്തിലെ പൊതുമണ്ഡലം മുഴുവൻ. എല്ലാവര്ക്കും പേടിയാണ്: നേതാവിന് അണികളെ, താരത്തിന് ആരാധകരെ, പത്രത്തിന് വരിക്കാരെ.\nഇതൊക്കെ ആയിട്ടും എങ്ങിനെ നമ്മുടെ സ്റ്റേറ്റ് നടന്നു പോകുന്നു എന്ന് ചോദിച്ചാൽ, ആദ്യകാലത്തെ ഗൾഫ് പ്രവാസിയും നഴ്സുമാരും നമ്മെ ഗ്ലോബൽ എക്കണോമിയിലേക്കു കൊണ്ടുപോയതുകൊണ്ടു ഇന്ത്യ തൊണ്ണൂറുകളിൽ എത്തിയിടത്തു നമ്മൾ 60 കളിൽ തന്നെ എത്തി എന്നാണുത്തരം. ഗൾഫിലെ കഷ്ടപ്പാടിനെ റിയൽ എസ്റ്റേറ്റ് ബുമും ഉപഭോഗത്തിന്റെ പറുദീസയുമാക്കി (ആളുകളെ ലോട്ടറി എടുപ്പിച്ചും കള്ളു വിറ്റും നികുതിയുണ്ടാക്കി സർക്കാരിനെ ജീവനക്കാരുടെ ശമ്പളം ഏജൻസി ആക്കി നമ്മൾ!) “വളർന്ന” നമ്മുടെ നാട് അടയുന്ന വാതിലുകൾക്കു മുമ്പിൽ തിരിച്ചുവരുന്നവരെ കാണുന്നു കൂടി ഉണ്ടോ? ഈ ഉണ്ടാക്കി വെച്ച infrastructure ഒക്കെ നമ്മുടെ സാമൂഹ്യശൂന്യതയിൽ നിരാശയുടെ കേന്ദ്രങ്ങൾ മാത്രമായിപ്പോകുമെങ്കിൽ നമുക്ക് സഹജീവികളുടെ ജീവിതത്തെ ഓർമ പോലുമുണ്ടാകുമോ?\nഫ്യൂഡൽ മൂല്യങ്ങൾ, മുതലാളിത്ത ജീവിതരീതി, ഇതിനോടൊന്നും യാതൊരു ധാർമിക ചോദ്യങ്ങളും ചോദിയ്ക്കാൻ കഴിയാത്ത രാഷ്ട്രീയഭാഷ- മലയാളികൾ വഴിനഷ്ടപ്പെട്ടവരാണെന്നു സുബ്രഹ്മണ്യദാസ് ആത്മഹത്യാക്കുറിപ്പിലെഴുതിയപ്പോൾ (keralites arealost people) അതിനെ “മലയാളികൾ ഒരു തോറ്റ ജനത”യാണെന്നു പരിഭാഷപ്പെടുത്തി അതാവർത്തിച്ചാവർത്തിച്ചു ചരിത്രപരവും രാഷ്ട്രീയവുമായ ചോദ്യങ്ങളെയൊക്കെ നാം മാറ്റിവെച്ചു. തന്റെ ഇലക്ഷൻ പ്രചാരണത്തിന് പണമാവശ്യപ്പെട്ടുള്ള കനയ്യ കുമാറിന്റെ അപ്പീൽ- ഉള്ളത് തരൂ, ഒരു രൂപയാണെങ്കിലും അത് തരൂ എന്നത്- കനയ്യകുമാര് ഒരു രൂപ സംഭാവന ചോദിക്കുന്നു എന്ന് ചില മലയാളി പത്രക്കാർ തലക്കെട്ടാക്കിയത് ഈ കാലിക വൈകാരികതയുടെ മാർക്കറ്റ് വാല്യൂ കൊണ്ടാവണം. കെട്ട കാലം എന്നൊക്കെ പറയുന്നതിലെ കവിതക്കപ്പുറം ഈ കാലനിർമിതിയിൽ നമ്മുടെ പങ്കെന്തെന്ന ചോദ്യം തന്നെ എവിടെയും കാണുന്നില്ല. പലതരം ഗൃഹാതുരതകൾ (ദേശീയതാ ഗൃഹാതുരത്വം, പുരോഗമന ഗൃഹാതുരത്വം, മതരാഷ്ട്രീയ ഗൃഹാതുരത്വം എല്ലാം) കുലച്ചു നിൽക്കുന്ന നാട്ടിൽ നിന്ന് വേറെ എന്ത് പ്രതീക്ഷിക്കാനാണ്?\nഇവക്കൊക്കെ അപ്പുറം ഇന്ത്യ എന്ന ആദർശത്തിന്റെ ആവിഷ്കാരത്തിൽ, കേരളമെന്ന അനുഭവത്തിനെ മുന്നോട്ടു കൊണ്ട് പോകുന്നതിൽ കണ്ടിരുന്ന നാമ്പുകൾ- ദളിത് ആദിവാസിസമരങ്ങൾ, സ്ത്രീ സമരങ്ങൾ (ഇരിക്കൽ സമരം, പെമ്പിളൈ ഒരുമൈ, വുമൺ ഇൻ സിനിമ കളക്റ്റീവ്, ആർത്തവ സമരം അങ്ങിനെ), പരിസ്ഥിതിക്കുവേണ്ടിയുള്ള നിലപാടുകൾ, പ്രളയകാലത്തു കണ്ട സന്നദ്ധ പ്രവർത്തന മനസ്സ്- ഒരുമിച്ചുകൂടി എന്നെങ്കിലും ഒരു രാഷ്ട്രീയശക്തി ആകുമോ? തങ്ങളെ അപമാനിക്കുകയും ചൂഷണം ചെയ്യുകയും ചെയ്യുന്ന രാഷ്ട്രീയ-കച്ചവട-സാമുദായിക നേതൃത്വത്തിനെതിരെ വിദ്യാർത്ഥികളും അധ്യാപകരും പ്രവാസികളും മുന്നോട്ടു വരുമോ?\nഈ മരണമുനമ്പിൽ നിന്ന് നമുക്കെല്ലാവർക്കും വേണ്ടി അവസാനമായൊന്നു നിലവിളിക്കാനാണോ അതോ ഇനിയും ഉണ്ടായിട്ടില്ലാത്ത ഒരു ഭാവിയുടെ തട്ടകത്തെ സ്വപ്നം കാണാനാണോ നമുക്ക് സാധിക്കുക?\nമറുപടി തരേണ്ടത് നാമെന്ന ജനതയുടെ ഇച്ഛാശക്തിയാണ്!\nPrevious articleലൂസിഫർ ; മലയാളി ആണത്തത്തിന് മുന്നിലേയ്ക്കിട്ട് കൊടുക്കാന് പറ്റിയ എല്ലിന് കഷ്ണം\nNext articleമലയാള സിനിമയിലെ ജാതി


ആപ്പോ? അത് എന്തിര്? | Malayali Manasu\nHome Literature ആപ്പോ? അത് എന്തിര്?\nആപ്പോ? അത് എന്തിര്?\nകുറച്ചുനാളായി യശോദ ജോലി ചെയ്യുന്നത് ത്രിവിക്രമൻ പിള്ളയുടെ ഫ്ലാറ്റിലാണ്.സർക്കാർ ഉദ്യോഗസ്ഥരായ ദമ്പതികൾ മാത്രം താമസിക്കുന്ന ഫ്ലാറ്റിൽ യശോദയ്ക്കു പരമസുഖം ആണ്. രാവിലെ എട്ടുമണിക്ക് എത്തിയാൽ വൈകുന്നേരം ചായയും കുടിച്ച് രാത്രിയിലേക്കുള്ള ഭക്ഷണവും പൊതിഞ്ഞുകെട്ടി വീട്ടിലേക്ക് പോകാം. നല്ല ശമ്പളവും നാലു നേരത്തെ ഭക്ഷണവും വിദേശത്തുനിന്ന് മക്കൾ വരുമ്പോൾ നല്ല ടിപ്പും കിട്ടും. അപ്പോഴാണ് എല്ലിന്റെ ഇടയിൽ യശോദയ്ക്കു വറ്റു കുത്തിയത്.ഞാൻ ഇല്ലെങ്കിൽ ഈ വീട് സ്തംഭിക്കും എന്ന് നന്നായി അറിയാവുന്ന യശോദ മുന്നറിയിപ്പ് ഒന്നുമില്ലാതെ ഒരു ദിവസം ഒറ്റമുങ്ങൽ. മൂന്നാല് ദിവസം യശോദയെ കാണാതാകുമ്പോൾ ദമ്പതികൾ അന്വേഷിച്ചു വരുമെന്നും അതോടെ ശമ്പളവർദ്ധനവ് ആവശ്യപ്പെടാം എന്നൊക്കെയുള്ള കണക്കുകൂട്ടലുകൾ ഒക്കെ തെറ്റിച്ച് ഒരു മാസമായിട്ടും ആരെയും കാണാത്തത് കൊണ്ട് അന്വേഷിച്ച് ഇറങ്ങിയതാണ് യശോദ.\n“ഇനി നിങ്ങളുടെ സേവനം ഇവിടെ ആവശ്യമില്ല. ശമ്പള ബാക്കിയും വാങ്ങി സ്ഥലംവിട്ടോ, ഞങ്ങളെ സഹായിക്കാൻ ഇനി ആപ്പുകൾ മതി” എന്ന ത്രീവിക്രമൻ പിള്ളയുടെ ഉഗ്ര ശാസന കേട്ട് യശോധ പകച്ചുപോയി.\nത്രിവിക്രമൻ പിള്ളയും സരോജിനി അമ്മയും യഥാക്രമം മൃഗസംരക്ഷണ വകുപ്പിൽ നിന്നും കൃഷി വകുപ്പിൽ നിന്നും വിരമിച്ചു തിരുവനന്തപുരത്ത് വിശ്രമജീവിതം നയിക്കുന്ന ദമ്പതിമാരാണ്. സ്വന്തം നാട് ഇതല്ല എങ്കിലും ചെറുപ്പത്തിലെ ഇവിടെ വന്ന് സ്വന്തം നാടിനേക്കാൾ ശ്രീപത്മനാഭന്റെ നാടിനെ സ്നേഹിക്കുന്ന വരാണിവർ. മക്കളൊക്കെ വിദേശവാസികൾ.\nഅടുത്തകാലത്ത് കൂടുതൽ സുരക്ഷിതരായിരിക്കാനും മക്കൾക്ക് മനസ്സമാധാനം കൊടുക്കാനും വേണ്ടി രണ്ടു പേരും കൂടി മക്കൾ വാങ്ങിക്കൊടുത്ത ഒരു ഫ്ലാറ്റിലേക്ക് താമസം മാറ്റി. അതിരാവിലെ പ്രഭാതസവാരി, ശ്രീപത്മനാഭസ്വാമി ക്ഷേത്രദർശനം, മാസാമാസം ഉള്ള ഡോക്ടറുടെ ചെക്കപ്പ്, പത്രം വായന, സീരിയലു കാഴ്ച അങ്ങനെ യാതൊരു ടെൻഷനുമില്ലാതെ ജീവിതം സുഗമമായി മുന്നോട്ടു പോകുമ്പോഴാണ് യശോദയുടെ പിന്മാറ്റം. കെറ്റിലിൽ കട്ടൻ കാപ്പി ഉണ്ടാക്കാൻ അല്ലാതെ സരോജിനി അമ്മയ്ക്ക് പണ്ടേ അടുക്കള പണിയൊന്നും അത്ര നിശ്ചയം ഇല്ല. ഒരാഴ്ചയോളം സമയാസമയങ്ങളിൽ ഹോട്ടലിൽ പോയി ഭക്ഷണം കഴിച്ചു എങ്കിലും അതൊക്കെ വലിയ മിനക്കേട് ആയി തോന്നി പിന്നീട്.\nഅപ്പോഴാണ് അടുത്ത ഫ്ലാറ്റിലെ ടെക്കി പിള്ളേരുടെ ഉപദേശം കിട്ടിയത്. “അങ്കിൾ ഈ ആപ്പ് മൊബൈലിൽ ഡൗൺലോഡ് ചെയ്താൽ മതി “എന്ന്. വിദേശത്തുനിന്ന് മകൾ ഒരു സ്മാർട്ട് ഫോൺ വാങ്ങി കൊടുത്തിരുന്നു എങ്കിലും ഉപയോഗിക്കാൻ അറിഞ്ഞുകൂടാത്തത് കൊണ്ട് പാക്കറ്റ് പോലും പൊട്ടിക്കാതെ ഇരിപ്പുണ്ടായിരുന്നു. അതെടുത്ത് പൊട്ടിച്ച് പുതിയ സിം കാർഡ് ഇട്ടു. വെറ്റിലയിൽ ചുണ്ണാമ്പു തേക്കുന്നത് പോലെ ആ ഫോൺ ഉപയോഗിക്കാനും പഠിച്ചു. വാട്സാപ്പും ഫേസ്ബുക്കും ഇൻസ്റ്റാഗ്രാമും എല്ലാം ഡൗൺലോഡ് ചെയ്തു കൊടുത്തു ടെക്കി പിള്ളേര്. ‘ഊബർ ഈറ്റ്സ്’, ‘ഒല’, ‘സ്വിഗ്ഗി’ ‘സൊമാറ്റോ’, ‘ഫുഡ് പാന്റ’ ഇവരെയൊക്കെ ഒറ്റയടിക്ക് ഡൗൺലോഡ് ചെയ്തു.കട്ടൻകാപ്പി മുതൽ തിരിഞ്ഞു കടിക്കാത്ത എന്തും ഈ മൊബൈലിൽ കുത്തിയാൽ നിമിഷങ്ങൾക്കകം ഡെലിവറി ഏജന്റ്സ് ഫ്ലാറ്റിൽ എത്തിക്കും. പിസയോ, ബർഗറോ, കൊഴുക്കട്ടയോ, അടയോ അങ്ങനെ എന്തും ചൂടാറുന്നതിനു മുമ്പ് എത്തും. ഇനി എന്ത് വേണം!\nഅപ്പോൾ തന്നെ ലാൻഡ് ഫോൺ ക്യാൻസൽ ചെയ്തു ത്രീവിക്രമൻ പിള്ള.\nതൻറെ സ്ഥാനം കൈയടക്കിയ സ്വിഗ്ഗിയെയും പാണ്ഡെയെയും പ്‌രാകി യശോധ ഫ്ലാറ്റിൻറെ മുമ്പിലുള്ള സെക്യൂരിറ്റിയോട് ചോദിച്ചു.”എന്തിര് അപ്പി ഈ ആപ്പ്? “\n“വോ!!! അതൊരു മൊബീല് കളി ചാച്ചി. അഴുക്ക പയലുകള് മനുഷ്യന് ഒരു മിന്നറ്റ് സ്വസ്ഥത തരൂല. കഴുത്തില് ഒരു കയറും കെട്ടിത്തൂക്കി വായൂളിക വേടിക്കാൻ പായണ പോലെ യേത് സമയവും വരും. എനിക്കിപ്പോ രാത്രീന്നില്ല പകലെന്നില്ല യേതുനേരവും ഗേറ്റ് അടയ്ക്കക്കവും തുറക്കക്കവും തന്നെ പണി. മറ്റത് രാവിലെ ഒമ്പതുമണിയോടെ ഗേറ്റ് അടച്ചാൽ പിന്നെ സ്കൂൾ വിടുന്ന സമയം വരെ ഞാൻ ഇള്ളോളം റസ്റ്റ് എടുക്വായിരുന്നു. എനിക്ക് പണി കൂടി. ഈ മൊബീല് കാരണം എന്തിര് ചാച്ചി, ചാച്ചിയ്ക്കും എട്ടിന്റെ പണി കിട്ടിയാ? എന്ന്” സെക്യൂരിറ്റി.\nആപ്പുകൾ ശരിക്കും ആപ്പു വെച്ചത് ഇവർക്കൊക്കെ ആണെന്ന് തോന്നുന്നു. “ഞാനും എൻറെ ഭാര്യയും കിണർ നിറയെ കള്ളും” എന്നത് മാറി ഇപ്പോൾ “ഞാനും എൻറെ ഭാര്യയും നിറയെ ആപ്പ് ഉള്ള മൊബൈലും” എന്നായി മാറി.\nPrevious articleചിതലുകൾ പറയുന്നത് (കവിത)\nNext articleശബരിമലയിലെ യുവതീപ്രവേശനത്തിൽ ഖേദം പ്രകടിപ്പിക്കേണ്ടത് മുഖ്യമന്ത്രി പിണറായി വിജയനെന്ന് പന്തളം കൊട്ടാരം നിർവാഹകസമിതി


ബേൺലി സിറ്റിയെ സമനിലയിൽ തളച്ചു | Fanport | Premier League News Malayalam\nHome Football Premier League ബേൺലി സിറ്റിയെ സമനിലയിൽ തളച്ചു\nബേൺലി സിറ്റിയെ സമനിലയിൽ തളച്ചു\nFebruary 3, 2018 - 8:20 PM\nപ്രീമിയർ ലീഗിൽ മാഞ്ചസ്റ്റർ സിറ്റിയെ ബേൺലി സമനിലയിൽ തളച്ചു. ടർഫ് മൂറിൽ 1-1 നാണ് ഷോൻ ഡെയ്‌ഷിന്റെ ടീം പ്രീമിയർ ലീഗ് മുമ്പന്മാരെ തടഞ്ഞത്. ജയിക്കാനായില്ലെങ്കിലും രണ്ടാം സ്ഥാനക്കാരായ യൂണൈറ്റഡുമായുള്ള പോയിന്റ് വിത്യാസം 16 ആക്കി ഉയർത്താൻ സിറ്റിക്കായി.\nപരിക്ക് കാരണം വെറും6പേരെ മാത്രം ബെഞ്ചിൽ ഇരുത്തിയാണ് പെപ്പ് ടീമിനെ ഇറക്കിയത്. ഡാനിലോ ബോക്സിന് പുറത്ത് നിന്ന് നേടിയ മികച്ചൊരു ഗോളിൽ മാഞ്ചസ്റ്റർ സിറ്റി ജയം കാണും എന്ന് പ്രതീക്ഷിച്ചിരിക്കെയാണ് ബേൺലി സമനില ഗോൾ നേടിയത്. 82 ആം മിനുട്ടിൽ ഗുഡ്മുസനാണ് ഗോൾ നേടിയത്. രണ്ടാം പകുതിയിൽ ഏതാനും മികച്ച അവസരങ്ങളാണ് ഇരു ടീമുകളും നഷ്ടപെടുത്തിയത്. പ്രത്യേകിച്ചും ഗോളിന് തൊട്ട് മുന്നിൽ നിന്ന് റഹീം സ്റ്റെർലിങ് നഷ്ടപ്പെടുത്തിയ അവസരം സിറ്റിക്ക് മത്സരം ജയിക്കാനുള്ള സുവർണാവസരമാണ് നഷ്ടപ്പെടുത്തിയത്.\nPrevious articleഐസ്വാളിനെ സമനിലയിൽ തളച്ച് ചെന്നൈ സിറ്റി\nNext articleലജോങ്ങിനെ മറികടന്ന് മോഹൻ ബഗാന് ഉജ്ജ്വല ജയം


ശോഭാ സുരേന്ദ്രനെയും കണ്ണന്താനത്തെയും ഒഴിവാക്കി ബിജെപി; ദേശീയ നിര്‍വാഹക സമിതി പുനസംഘടിപ്പിച്ചു | Kerala | Deshabhimani | Thursday Oct 7, 2021\nവരുൺ ഗാന്ധിയും മനേക ഗാന്ധിയും പുറത്ത് ; കണ്ണന്താനത്തിൽനിന്ന് ഉദ്ദേശിച്ച പ്രയോജനം ലഭിച്ചില്ല\nശോഭാ സുരേന്ദ്രനെയും കണ്ണന്താനത്തെയും ഒഴിവാക്കി ബിജെപി; ദേശീയ നിര്‍വാഹക സമിതി പുനസംഘടിപ്പിച്ചു\nബിജെപി ദേശീയ നിർവാഹകസമിതിയിൽനിന്ന് ഒ രാജഗോപാൽ, ശോഭ സുരേന്ദ്രൻ, അൽഫോൺസ് കണ്ണന്താനം എന്നിവരെ ഒഴിവാക്കി. പി കെ കൃഷ്‌ണദാസിനെ പ്രത്യേക ക്ഷണിതാവാക്കി തരംതാഴ്‌ത്തി. ഇ ശ്രീധരനെ പ്രത്യേക ക്ഷണിതാവാക്കി. കേന്ദ്രമന്ത്രി വി മുരളീധരനും കുമ്മനം രാജശേഖരനും നിർവാഹകസമിതിയിൽ തുടരും. സംസ്ഥാന പ്രസിഡന്റ് കെ സുരേന്ദ്രൻ എക്‌സ് ഒഫിഷ്യോ അംഗമാണ്.\nഎതിർവിഭാഗത്തിനെതിരെ പരാതിപ്പെട്ട ശോഭ സുരേന്ദ്രനെ ദേശീയ നേതൃത്വവും കൈവിട്ടു. ഇതോടെ ദേശീയസമിതിയിലും വി മുരളീധരപക്ഷം കൃഷ്‌ണദാസ്‌പക്ഷത്തിനുമേൽ വിജയം നേടി. കുഴൽപണ തട്ടിപ്പ് അടക്കം ഒട്ടേറെ ആരോപണങ്ങൾ ഉയർന്നിട്ടും മുരളീധരൻ –-സുരേന്ദ്രൻ പക്ഷത്തെ ദേശീയ നേതൃത്വം പിന്തുണയ്‌ക്കുകയാണ്.\nകണ്ണന്താനത്തിൽനിന്ന് ഉദ്ദേശിച്ച പ്രയോജനം ലഭിച്ചില്ലെന്നാണ് വിലയിരുത്തൽ. കോൺഗ്രസ് വിട്ടുവന്ന ജ്യോതിരാദിത്യ സിന്ധ്യയെ നിർവാഹകസമിതിയിൽ ഉൾപ്പെടുത്തിയപ്പോൾ വരുൺഗാന്ധിയും മനേക ഗാന്ധിയും സമിതിയിൽനിന്ന് പുറത്തായി.\nആദ്യകാല നേതാക്കളായ എൽ കെ അദ്വാനിയെയും മുരളി മനോഹർ ജോഷിയെയും നിർവാഹകസമിതിയിൽ നിലനിർത്തി. 80 അംഗങ്ങളും 50 പ്രത്യേക ക്ഷണിതാക്കളും 179 സ്ഥിരം ക്ഷണിതാക്കളും(എക്‌സ് ഒഫിഷ്യോ) അടങ്ങുന്നതാണ് നിർവാഹകസമിതി.


“ഇക്കുറി യാത്ര സൈലന്റ് വാലിയിലേക്കാണ്. ഞാനും രണ്ടു സുഹൃത്തുക്കളും നിശബ്ദതാഴ്‌വരയിലെത്തി. അസിസ്റ്റന്റ് വൈല്‍ഡ് ലൈഫ് വാര്‍ഡന് നാഗരാജ് സാറിനെ കണ്ടു. കുശലം പറഞ്ഞ് കുറച്ചു സമയം ചെലവഴിച്ച് പിരിഞ്ഞു. ഇവിടെ ഇക്കോ ടൂറിസം നടപ്പാക്കുകയാണ്. അതിന്റെ തിരക്കിലാണ് അദ്ദേഹം. അതിന്റെ ഉത്ഘാടനത്തിന് മന്ത്രി വരുന്നതിനാല് ആകെ ബഹളമയം.\nനമ്മള് വിനോദസഞ്ചാരമെന്ന പേരില് സന്തോഷിക്കാനും തിമിര്‍ക്കാനുമുള്ള സൗകര്യമാണ് കാട്ടിലൊരുക്കുന്നത്. ഇവിടെ വരുന്ന പലര്‍ക്കും അറിയില്ല കാട് എന്താണെന്നും എന്തിനുവേണ്ടിയാണെന്നും. പലരും കരുതുന്നത് അര്‍മാദിക്കാനുള്ള സ്ഥലമാണ് കാട് എന്നാണ്.\nപരിശുദ്ധിയോടെ സംരക്ഷിക്കേണ്ട ഒരിടമാണ് കാട് എന്നു നാം കാട്ടിലെത്തുന്നവരെ ധരിപ്പിക്കുന്നില്ല. കാടായ കാട്ടിലെല്ലാം പല പേരുകളില് ടൂറിസം നടത്തുകയാണ്. അവയ്ക്ക് താങ്ങാവുന്നതിനപ്പുറമാണിത്. പുതിയ പുതിയ ജീപ്പുപാതകള്, നടപ്പാതകള് വൈദ്യുതക്കമ്പികള്, കെട്ടിടങ്ങള് എന്നിവയൊക്കെ കാടിനകത്ത് ഉയരുകയാണ്. എഴുത്തു ബോര്‍ഡുകളുടെ അതിപ്രസരം, പ്ലാസ്റ്റിക് നിരോധിത മേഖലകളില് കൂറ്റന് പ്ലാസ്റ്റിക് ബോര്‍ഡുകളുടെ നിര. കാട് ഇവിടെ കരയുകയാണ്. പ്രകൃതിയുടെ മനസ്സറിയാന് ഇവിടാരുമില്ല. കാടിനെ അറിയാത്തവര് കാട് ഭരിക്കുന്നു. കാട് കാണാത്തവര് നിയമങ്ങള് നെയ്യുന്നു!”\nഒരു വനയാത്രികന്റെ അപൂര്‍വ്വാനുഭവങ്ങളും പരിസ്ഥിതി സംരക്ഷണത്തിന്റെ ആവശ്യകതകളും കാവ്യാത്മകമായി കോറിയിടുന്ന ഹൃദയസ്പര്‍ശിയായ ഒരു യാത്രാവിവരണമാണ് ആര്. വിനോദ് കുമാറിന്റെ വനയാത്ര.\n“വനയാത്ര എന്ന പുസ്തകം വനയാത്രകളെ കുറിച്ചുള്ള വിവരണാത്മകമായ സാധാരണമായ പുസ്തകങ്ങളില് നിന്ന് വേറിട്ട് നില്ക്കുന്നു. ഓരോ അധ്യായവും വ്യത്യസ്തമായ അനുഭവങ്ങളും ഭാവങ്ങളും അറിവുകളും അത്ഭുതങ്ങളും കാഴ്ച വയ്ക്കുന്നു. പ്രണയം തഴയ്ക്കുന്ന ഭാഷയിലാണ് വനയാത്ര എഴുതപ്പെട്ടിരിക്കുന്നത്. അഗാധമായ പ്രണയബന്ധം കൊണ്ടു മാത്രമേ സമാനമായ സന്ദര്‍ഭങ്ങളെപ്പോലും ഓരോ പ്രാവശ്യവും നൂതനമായി ആവിഷ്‌ക്കരിക്കാന് സാധിക്കൂ. എല്ലാ നിരീക്ഷണങ്ങളിലും വിവരണങ്ങളിലും കൂടി കടന്നുപോകുന്ന ചില ചരടുകളുണ്ട്. കാടിനോടുള്ള പ്രണയം, കാട് നിരാശപ്പെടുത്തുകയില്ലെന്നുള്ള വിശ്വാസം, കാടിനെ ഭയക്കരുതെന്നുള്ള പാഠം എന്നിവ. പ്രമുഖ പരിസ്ഥിതി പ്രവര്‍ത്തകരെയും പരിചയപ്പെടുത്തുന്ന ഈ പുസ്തകത്തിലൂടെ വനപ്രകൃതിയുടെ നിത്യവിസ്മയത്തിന്റെ കവിത പകര്‍ത്തുകയാണ് ആര്.വിനോദ് കുമാര് ചെയ്തിരിക്കുന്നത്.” വനയാത്രക്ക് കെ.ജയകുമാര് എഴുതിയ അവതാരികയില് പറയുന്നു.\nപ്രിയ പ്രകാശ് വാര്യര്‍ക്കെതിരായ കേസ് സുപ്രീം കോടതി റദ്ദാക്കി


Minister post sharing in JDS by Mathew T Thomas and K Krishnankutty | മാത്യു ടി തോമസ് ആദ്യം മന്ത്രിയാകും; പിന്നെ കൃഷ്ണന് കുട്ടിയും, ജെഡിഎസില് ധാരണ - Malayalam Oneindia\nസർപ്രൈസ് നീക്കം..ബിജെപിയെ അധികാരത്തിലേറ്റില്ല; കോൺഗ്രസുമായി സഖ്യത്തിന് ജെഡിഎസ്\nവൈദ്യുതി വകുപ്പില് ഞെട്ടിച്ച തീരുമാനം: എന്‍സിപിക്ക് ഗതാഗതം നഷ്ടം,ആന്‍റണി രാജുവിനും പ്രധാന വകുപ്പ്\nകര്‍ണാടകയില് ബിജെപിയെ തൂത്തെറിഞ്ഞ് കോണ്‍ഗ്രസ്: 10 ല്7മുന്‍സിപ്പല് കോര്‍പ്പറേഷനിലും വിജയം\n1 min ago ലോക്ക്ഡൗണിൽ കൂടുതൽ ഇളവുകൾക്ക് സാധ്യത; തീരുമാനം ഇന്ന്\n14 min ago മഹാരാഷ്ട്രയില് ഒറ്റയ്ക്ക് മത്സരിക്കും, മുഖ്യമന്ത്രിയാവണം, ഞെട്ടിച്ച് കോണ്‍ഗ്രസ്, സഖ്യം വീഴുമോ?\n49 min ago എംപിയാണ് മോശമായി സംസാരിച്ചത്; ഭീഷണിപ്പെടുത്തിയെന്ന രമ്യയുടെ വാദം തെറ്റെന്ന് ഹരിതസേന അംഗങ്ങൾ\nUpdated: Fri, May 7, 2021, 18:20 [IST]\nതിരുവനന്തപുരം: ജനതാദള് എസ്സിന്റെ മന്ത്രിയാര് എന്ന കാര്യത്തില് ഏകദേശ ധാരണയായി. മാത്യു ടി തോമസും കെ കൃഷ്ണന് കുട്ടിയും മന്ത്രിമാരാകും. രണ്ടര വര്‍ഷം വീതം രണ്ടു പേരും മന്ത്രിയാകുമെന്നാണ് വിവരം. ഒരു മന്ത്രി പദവിയാണ് ജെഡിഎസിന് ലഭിക്കുക. അത് തുല്യമായി പങ്കുവയ്ക്കണമെന്നാണ് ദേശീയ അധ്യക്ഷന് ദേവഗൗഡ നല്‍കിയിരിക്കുന്ന നിര്‍ദേശം. ആദ്യം മാത്യു ടി തോമസ് മന്ത്രിയാകുമെന്നാണ് വിവരം. മറ്റന്നാള് ജെഡിഎസ് സംസ്ഥാന നേതൃയോഗം നടക്കും. ഈ യോഗത്തില് അന്തിമ തീരുമാനം എടുക്കും. യോഗത്തിലെ തീരുമാനം ദേശീയ നേതൃത്വത്തെ അറിയിക്കുകയും ചെയ്യും. ജെഡിഎസില് വലിയ തര്‍ക്കങ്ങളില്ലാതെ മന്ത്രി പദവി ചര്‍ച്ചകള് അവസാനിക്കുമെന്നാണ് ഇതുവരെയുള്ള സൂചന. എന്നാല് എന്‍സിപിയില്‍കാര്യങ്ങള് മറിച്ചാണ്.\nതോമസ് കെ തോമസും എകെ ശശീന്ദ്രനും മന്ത്രിസ്ഥാനത്തിന് വേണ്ടി എന്‍സിപിയില് അവകാശ വാദം ഉന്നയിച്ചിട്ടുണ്ട്. തര്‍ക്ക പരിഹാരത്തിന് ദേശീയ ജനറല് സെക്രട്ടറി പ്രഫുല് പട്ടേല് കേരളത്തിലേക്ക് വരും. ഈ മാസം പത്തിന് പ്രഫുല് പട്ടേല് പങ്കെടുക്കുന്ന യോഗം നടക്കും. രണ്ടുര വര്‍ഷം വച്ച് വീതം വയ്ക്കാമെന്ന നിര്‍ദേശം ഉയര്‍ന്നെങ്കിലും ഇരുവിഭാഗവും തയ്യാറായില്ല.\nപിണറായി വിജയന്റെ സത്യപ്രതിജ്ഞ ഈ മാസം 20ന് നടക്കുമെന്നാണ് വിവരം. സിപിഎം-സിപിഐ നേതാക്കള് ചര്‍ച്ച തുടങ്ങിയിട്ടുണ്ട്. പിണറായി വിജയന്, കോടിയേരി ബാലകൃഷ്ണന് എന്നിവര് സിപിഎമ്മിനെ പ്രതിനിധീകരിച്ചും കാനം രാജേന്ദ്രന്, പന്ന്യന് രവീന്ദ്രന് എന്നിവര് സിപിഐയെ പ്രതിനിധീകരിച്ചും ചര്‍ച്ചയില് പങ്കെടുത്തു. അതേസമയം, ചെറുകക്ഷികളും മന്ത്രിസ്ഥാനം ആവശ്യപ്പെട്ട് രംഗത്തുവന്നിട്ടുണ്ട്. കേരള കോണ്‍ഗ്രസിനും എല്‍ജെഡിക്കും ഇത്തവണ മന്ത്രിപദവി നല്‍കേണ്ടതുണ്ട്. രണ്ടു മന്ത്രിപദവിയാണ് കേരള കോണ്‍ഗ്രസ് എം ആവശ്യപ്പെടുന്നത്.\nകെകെ രമ വന്നതോടെ ചിത്രം മാറി വടകര; തദ്ദേശത്തിലെ ലീഡും, പ്രതീക്ഷ കൈവിടാതെ എല്‍ഡിഎഫും\nവടകരയിലേത് സിപിഎമ്മിനെതിരായ സര്‍ജിക്കല് സ്ട്രൈക്ക്;5മണ്ഡലങ്ങളില് പ്രതിഫലിക്കും: പാറക്കല്\nകെകെ രമയിലൂടെ തകരുമോ വടകരയിലെ സോഷ്യലിസ്റ്റ് കുത്തക; മണ്ഡലപരിചയം-വടകര\njds mathew t thomas ജെഡിഎസ് മാത്യു ടി തോമസ് politics\nMinister post sharing in JDS by Mathew T Thomas and K Krishnankutty


കര്‍ഫ്യൂ ലംഘനം: ഇന്ദോറില് ഒരൊറ്റ ദിവസം ജയിലിലടച്ചത് 503 പേരെ; വാഹനങ്ങളുടെ കാറ്റഴിച്ചുവിട്ടു | Covid 19| Curfew| Madhya Pradesh\nMay 5, 2021, 04:57 PM IST\nഇന്ദോർ: കോവിഡ് വ്യാപനത്തിന്റെ പശ്ചാത്തലത്തിൽ ഏർപ്പെടുത്തിയ കർഫ്യൂ ലംഘിക്കുന്നവർക്കെതിരേ മധ്യപ്രദേശിലെ ഇന്ദോർ നഗരത്തിൽ കർശന നടപടി. കർഫ്യൂ ലംഘിച്ചതിന് ചൊവ്വാഴ്ച മാത്രം 503 പേരെ ജയിലിലടച്ചു. കാർ ഷോറൂം ഉൾപ്പെടെയുള്ള ഒട്ടേറെ വ്യാപാര സ്ഥാപനങ്ങളും അധികൃതർ പൂട്ടിച്ചു. നഗരത്തിൽ ഇനിയും പരിശോധനകൾ ശക്തമാക്കുമെന്നും കർഫ്യൂ ലംഘിക്കുന്നവർക്കെതിരേ കർശന നടപടി സ്വീകരിക്കുമെന്നും പോലീസ് അറിയിച്ചു.\nഇന്ദോറിലെ പടിഞ്ഞാറൻ മേഖലയിൽ നടത്തിയ പരിശോധനയിലാണ് അനാവശ്യമായി നിരത്തിലിറങ്ങിയ 250 പേരെ പിടികൂടിയത്. കിഴക്കൻ മേഖലയിൽ 253 പേരും പിടിയിലായി. മതിയായ കാരണങ്ങൾ ബോധിപ്പിക്കാൻ കഴിയാത്തവരെയാണ് പിടികൂടിയതെന്നും ഇവരെ താത്‌കാലികമായി തയ്യാറാക്കിയ ജയിലിലേക്ക് മാറ്റിയതായും എസ്.പി. മഹേഷ് ചന്ദ് പറഞ്ഞു. അടിയന്തര ആവശ്യങ്ങൾക്കല്ലാതെ പുറത്തിറങ്ങുന്നവരെയെല്ലാം അറസ്റ്റ് ചെയ്ത് ജയിലിലടയ്ക്കുമെന്നും അദ്ദേഹം മുന്നറിയിപ്പ് നൽകി.\nഅനാവശ്യമായി പുറത്തിറങ്ങുന്നവരെ പിടികൂടുന്നതിന് പുറമേ പോലീസുകാർ വാഹനങ്ങളുടെ കാറ്റഴിച്ചു വിടുന്നതായും റിപ്പോർട്ടുകളുണ്ട്. കഴിഞ്ഞ ദിവസം മാത്രം ഇരുന്നൂറോളം വാഹന യാത്രക്കാർക്കെതിരെയാണ് പോലീസ് നടപടി സ്വീകരിച്ചത്. ഇതിനിടെ, നഗരത്തിൽ കർഫ്യൂ ലംഘിച്ച് പ്രവർത്തിച്ച വ്യാപാര സ്ഥാപനങ്ങൾക്കെതിരേയും നടപടിയുണ്ടായി. അനുവദിച്ച സമയത്തിൽ കൂടുതൽ പ്രവർത്തിച്ച പാൽ, പലചരക്ക്, വസ്ത്രശാല, മധുരപലാഹര കച്ചവടക്കാർ എന്നിവർക്കെതിരെയാണ് നടപടി സ്വീകരിച്ചത്. ഈ സ്ഥാപനങ്ങളെല്ലാം അധികൃതർ പൂട്ടിച്ചു. നഗരത്തിലെ ഒരു കാർ ഷോറൂമും അധികൃതർ പൂട്ടിച്ചിട്ടുണ്ട്.\nContent Highlights:500 jailed in indore for violating curfew rules\nരണ്ട് മാവുകളുടെ കാവലിന്4കാവല്‍ക്കാരും6നായകളും;മാമ്പഴത്തിന്റെ വില കിലോയ്ക്ക് 2.7 ലക്ഷം രൂപ\nഡെൽറ്റ ആശങ്കപ്പെടുത്തുന്ന വകഭേദമെന്ന് യു.എസ്.


യൂറോപ്പ് ലീഗ്; യുണൈറ്റഡിനെ പെനാലിറ്റി ഷൂട്ടൗട്ടില് വീഴ്ത്തി വിയ്യാറയലിന് കിരീടം | Marupuram Kerala\nMay 27, 2021 May 27, 2021 Web DeskLeaveaComment on യൂറോപ്പ് ലീഗ്; യുണൈറ്റഡിനെ പെനാലിറ്റി ഷൂട്ടൗട്ടില് വീഴ്ത്തി വിയ്യാറയലിന് കിരീടം\nസ്പാനിഷ് ക്ലബ് വിയ്യാറയലിന് ചരിത്ര നിമിഷം. യൂറോപ്യന് ക്ലബ് ഫുട്ബോള് രംഗത്തെ രണ്ടാംനിരക്കാരുടെ വേദിയായ യുവേഫ യൂറോപ്പ ലീഗ് കിരീടം സ്വന്തമാക്കി വിയ്യാറയല്. ക്ലബിന്റെ 98 വര്‍ഷത്തെ ചരിത്രത്തില് ആദ്യ കിരീടമാണിത്. കരുത്തരായ മാഞ്ചസ്റ്റര് യുണൈറ്റഡിനെ ഐതിഹാസിക പെനാലിറ്റി ഷൂട്ടൗട്ടില് കീഴടക്കിയാണ് വിയ്യാറയാല് ആദ്യമായി കിരീടത്തില് മുത്തമിട്ടത്.\nകളിയിലുടനീളം സ്പാനിഷ് ക്ലബ്ബിന് മുകളില് ആധിപത്യം സ്ഥാപിക്കാന് യുണൈറ്റഡിനായിരുന്നു. മുന്നേറ്റത്തില് ഇരുവരും ഒപ്പത്തിനൊപ്പമായിരുന്നു. ആദ്യം ഗോള് വല ഭേദിച്ചത് വിയ്യാറയലായിരുന്നു. 29-ാം മിനുറ്റില് ജെറാഡ് മൊറേനോ ടീമിനെ മുന്നില് എത്തിച്ചു. ടീമിനായി മൊറേനോയുടെ 82-ാം ഗോളായിരുന്നു കലാശപ്പോരാട്ടത്തില് പിറന്നത്.\nആദ്യ പകുതിയില് ഒപ്പമെത്താണ് യുണൈറ്റഡിനായില്ല. രണ്ടാം പകുതിയുടെ തുടക്കത്തില് തന്നെ വിയ്യാറയല് യുണൈറ്റഡിനെ ഭയപ്പെടുത്തി. എന്നാല് 55-ാം മിനുറ്റില് യുണൈറ്റഡ് സമനില ഗോള് നേടി. എഡിസണ് കവാനിയാണ് ലക്ഷ്യം കണ്ടത്. പിന്നീട് ആര്‍ക്കും മുന്നിലെത്താനായില്ല. നിശ്ചിത, അധിക സമയങ്ങളിലും ഇഞ്ചോടിഞ്ച് പോരാട്ടം. പെനാലിറ്റിയിലും സമാന സ്ഥിതി. കിക്കെടുത്ത പതിനൊന്നും വിയ്യാറയല് താരങ്ങള് ലക്ഷ്യത്തിലെത്തിച്ചു. എന്നാല് യുണൈറ്റഡിന്റെ ഡിഹെയക്ക് മാത്രം പിഴവ് പറ്റി. വിയ്യാറയല് ഗോളി ജെറോനിമോ റുല്ലിയുടെ കൈകളിലേക്ക് പന്തടിച്ചു നല്‍കി. വിയ്യാറയല് നേടുന്ന ആദ്യ പ്രധാനപ്പെട്ട കിരീടം കൂടിയായിരുന്നു യൂറോപ്പ ലീഗ്.


India ൽചെലവേറിയ ഹുജിഎസ് ഡിപ്പേഴ്‌സ് | PriceDekho.com\nExpensive ഹുജിഎസ് ഡിപ്പേഴ്‌സ് ൽ _ചൊഉംത്ര്യ്_നമെ_വില\nExpensive ഹുജിഎസ് ഡിപ്പേഴ്‌സ്India 2019 ൽ\nവാങ്ങുക ചെലവേറിയ India ൽ ഡിപ്പേഴ്‌സ് ന് 26 Mar 2019 പോലെ Rs. 625 വരെ വരെയുള്ള. വില പ്രമുഖ എളുപ്പവും പെട്ടെന്നുള്ള ഓൺലൈൻ താരതമ്യം ഓൺലൈൻ സ്റ്റോറുകളിൽ നിന്നും ലഭിക്കും. ഉൽപ്പന്നങ്ങളുടെ ഒരു വിശാല നിര ബ്രൌസ്: വില താരതമ്യം സുഹൃത്തുക്കളുമായി പ്രത്യേകതകൾ അവലോകനങ്ങളും, കാഴ്ച ചിത്രങ്ങളും പങ്ക് വില വായിച്ചു. ഏറ്റവും ജനപ്രീതിയുള്ള ചെലവേറിയ India ൽ ഹുജിഎസ് ഡിആർ ഹുജിഎസ് ഡ്രൈ ഡിആർ മീഡിയം Rs. 625 വിലയുള്ള.\nവില ഹുജിഎസ് ഡിപ്പേഴ്‌സ്\n1 രൂപ അധികമായി ലഭിക്കില്ല ഹുജിഎസ് ഡിപ്പേഴ്‌സ് ഉണ്ട്. 375. ഉയർന്ന നിരക്കുള്ള ഉൽപ്പന്നം India ൽ Rs. 625 ലഭ്യമായ ഹുജിഎസ് ഡ്രൈ ഡിആർ മീഡിയം ആണ്. ഉപഭോക്താക്കൾ, പ്രീമിയം ഉത്പന്നങ്ങളുടെ നൽകിയ ശ്രേണിയിലെ തിരഞ്ഞെടുക്കാൻ കഴിയും സ്മാർട്ട് തീരുമാനങ്ങൾ വില താരതമ്യം ഓൺലൈൻ വാങ്ങാൻ . വിലകൾ ഓൺലൈൻ ഷോപ്പിംഗ് എന്ന Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR തുടങ്ങിയ എല്ലാ പ്രധാന നഗരങ്ങളിൽ വരെയുമായിരിക്കും.